**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Arheoloģija |
| Studiju kursa kods (DUIS) | Vēst1023 |
| Zinātnes nozare | **Vēsture** |
| Kursa līmenis | 6 |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 16 |
| Semināru stundu skaits | 16 |
| Praktisko darbu stundu skaits |  |
| Laboratorijas darbu stundu skaits |  |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Mg. hist., Mg. paed. lekt. A.Kupšāns | |
| Kursa docētājs(-i) | |
| Mg. hist., Mg. paed. lekt. A.Kupšāns | |
| Priekšzināšanas | |
| Nav | |
| Studiju kursa anotācija | |
| Kurss iepazīstina studentus ar arheoloģijas zinātnes attīstības likumsakarībām, tās palīgdisciplīnām, arheoloģijas zinātnes kategorijām un galvenajiem attīstības posmiem. Kursā studenti iepazīst arheoloģijas zinātnes avotu klasifikāciju un gūst priekšstatu par arheoloģisko izrakumu metodiku.  Kursa mērķis – sniegt sistemātisku priekšstatu un veidot izpratni par arheoloģijas zinātnes attīstību,  tās teorētiskajiem un praktiskajiem sasniegumiem.  Kursa uzdevumi:  – sekmēt studentu zināšanu padziļināšanu par arheoloģijas zinātni, tās palīgdisciplīnām, lietiskajiem avotiem un arheoloģijas zinātnes evolūcijas nozīmīgākajiem posmiem;  – nodrošināt teorētisko zināšanu apguvi par arheoloģisko izrakumu metodiku;  – identificēt un analizēt arheoloģiskā materiāla neviennozīmīgo interpretāciju antropoģenēzes un tautu vēstures  izpētes kontekstā.  Kursa aprakstā piedāvātie obligātie informācijas avoti studiju procesā izmantojami fragmentāri pēc docētāja norādījuma. | |
| Studiju kursa kalendārais plāns | |
| Lekcijas 16 st., semināri 16 st., patstāvīgais darbs 48 st.  I Arheoloģijas zinātnes priekšmets un uzdevumi. Arheoloģijas zinātnes kategorijas.L2,S2  II Arheoloģisko izrakumu metodika.L4  III Arheoloģija un antropoloģija.L2,S2  IV Arheoloģijas zinātnes attīstība.L8,S12 | |
| Studiju rezultāti | |
| |  | | --- | | ZINĀŠANAS | | 1. Demonstrē izpratni par arheoloģijas zinātni, tās palīgdisciplīnām, arheoloģijas zinātnes kategorijām un galvenajiem attīstības posmiem.  2. Izprot arheoloģisko izrakumu metodikas teorētiskos aspektus.  3. Izvērtē lietisko avotu nozīmi vēsturnieka pētnieciskajā darbībā. | | PRASMES | | 4. Prot atlasīt zinātnisko literatūru atbilstoši noteiktam pētījuma jautājumam.  5. Spēj noteikt problēmu pētāmās tēmas ietvaros.  6. Prot strukturēt gūto informāciju un prezentēt to auditorijā, argumentēti spriežot par arheoloģiskā materiāla interpretācijas pretrunīgajiem jautājumiem. | | KOMPETENCE | | 7. Spēj patstāvīgi iegūt, atlasīt un analizēt informāciju, reflektēt par arheoloģijas zinātnes vietu un lomu pasaules vēstures izpētes kontekstā. | | |
| Studējošo patstāvīgo darbu organizācijas un uzdevumu raksturojums | |
| Patstāvīgais darbs:  – iepazīšanās ar zinātnisko literatūru un informācijas analīze, gatavojoties semināriem;  – zinātniskās literatūras apzināšana un atlase prezentācijas sagatavošanai;  – PowerPoint prezentācijas sagatavošana. | |
| Prasības kredītpunktu iegūšanai | |
| Studiju kursa gala vērtējums veidojas, summējot patstāvīgi veiktā darba rezultātus, kuri tiek iesniegti portfolio  veidā un apspriesti semināros, kā arī sekmīgi nokārtota ieskaite ar atzīmi.  Prezentācijas par paša pēc konsultācijas ar docētāju izvēlēto tēmu izstrādāšana un aizstāvēšana – 20%,  semināriem patstāvīgi izstrādāto materiālu kopuma un gūto atziņu prezentēšana (uzstāšanās seminārnodarbībās) – 30%, ieskaite ar atzīmi – 50%.  STARPPĀRBAUDĪJUMI:  1. Prezentācijas par paša pēc konsultācijas ar docētāju izvēlēto tēmu izstrādāšana un aizstāvēšana – 20%.  2. Semināriem patstāvīgi izstrādāto materiālu kopuma un gūto atziņu prezentēšana  (uzstāšanās seminārnodarbībās) – 30%.  NOSLĒGUMA PĀRBAUDĪJUMS  3. Ieskaite ar atzīmi - 50%  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15),vadoties pēc šādiem kritērijiem:iegūto zināšanu apjoms un kvalitāte, iegūtās  prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  | | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | 1. | 2. | 3. | 4. | 5. | 6. | 7. | | 1. Prezentācijas izstrādāšana un aizstāvēšana |  |  | + | + | + | + |  | | 2. Izstrādātie materiāli un to prezentēšana seminārnodarbībās | + | + | + | + | + | + | + | | 3. Ieskaite ar atzīmi | + | + | + | + | + | + | + | | |
| Kursa saturs | |
| Lekciju tēmas:  I Arheoloģijas zinātnes priekšmets un uzdevumi. Arheoloģijas zinātnes kategorijas. L2,S2  1. Arheoloģijas zinātnes priekšmets. Arheoloģijas saikne ar citām zinātnēm. Arheoloģiskās periodizācijas  neviendabība, to ietekmējošie faktori. Arheoloģijas zinātnes kategorijas. Arheoloģiskais tips. Arheoloģiskā kultūra. Kultūras slānis.L2  Patstāvīgais darbs.  Gatavošanās semināram. Darbs ar avotiem: informatīvā potenciāla apzināšana un analīze.  Seminārs.  2. Vēstures avotu jēdziens. Interpretācijas problēmas. Kultūrtrēģerisms u. c. teorijas. Rakstītie un lietiskie avoti. Lietisko avotu klasifikācija. Patstāvīgā darba rezultātu prezentēšana un apspriešana. S2  II Arheoloģisko izrakumu metodika. L4  3. Arheoloģiskā izlūkošana, tās metodes. Izlūkošana no gaisa un no paaugstinājumiem. Izlūkošanas elektriskās un ģeomagnētiskās formas. Materiālu izpēte muzejos un arhīvos. Zinātniskās informācijas ievākšana. Iegūto faktu un materiālu analīze. Arheoloģisko pieminekļu veidi. Izrakumu specifika dažādos arheoloģiskajos pieminekļos.  Slēgtie un atklātie kompleksi. Izrakumu laukuma iezīmēšana. Kontroltranšeja. Arheoloģisko izrakumu plāna sastādīšana.  Zemes virskārtas noņemšana. Planēšana. Atradumi zemes virskārtā. Darba metodes, parādoties kultūras slānim.L2  4. Atradumi kultūras slānī, to dokumentēšana. Arheoloģisko izrakumu dienasgrāmata. Darbs ar nivelieri. Arheoloģiskajos izrakumos iegūto priekšmetu konservācija, analīze, restaurācija un rekonstrukcija. Priekšmetu klasifikācija. Evolūcijas rinda. Tipoloģizācija. Arheoloģiskā materiāla datēšanas metodes. Izrakumu laukuma konservācija un rekonservācija.L2  III Arheoloģija un antropoloģija. L2,S2  5. Antropoloģija. Antropoģenēze un ar to saistītie diskutablie jautājumi.L2  Patstāvīgais darbs.  Gatavošanās semināram. Darbs ar avotiem: informatīvā potenciāla apzināšana un analīze.  Seminārs.  6. Antropoģenēzes process arheoloģiskajā aspektā (cilvēka attīstības stadijas). Patstāvīgā darba rezultātu  prezentēšana un apspriešana. S2  IV Arheoloģijas zinātnes attīstība.L8,S12  7. Arheoloģijas zinātnes attīstība līdz 19. gs. Arheoloģijas zinātnes aizsākumi. Arheoloģijas jēdziena saturs  dažādos sabiedrības attīstības posmos. Renesanse. Kiriako (Čiriako) no Ankonas. Izrakumi Itālijā. Herkulāna, Pompeji. Vinklers.L2  Patstāvīgais darbs 1.  Gatavošanās semināram. Darbs ar avotiem: informatīvā potenciāla apzināšana un analīze.  Seminārs.  8. Arheoloģijas zinātne Rietumeiropā 19.gs. Jauni pētījumi Itālijā, Fiorelli. Izrakumi Romā un Kapujā. Trojas meklējumi. H. Šlīmans un viņa ieguldījums arheoloģijas attīstībā. Patstāvīgā darba rezultātu prezentēšana un apspriešana. S2  9. Senās Ēģiptes pētniecība. Napoleona ekspedīcija, Šampoljona atklājumi hieroglifu pētniecībā. Lepsiuss.  Senās Divupes arheoloģiskā izpēte. Aizvēstures arheoloģijas rašanās un attīstība. Atklājumi Sen-Ašelā un Šelā. Aizvēstures izpētes īpatnības.L2  10. Arheoloģijas zinātnes rašanās Krievijā XVIII gs. Jaunkrievijas rajons, tā izpētes nozīme tālākā arheoloģijas attīstībā. I. Stempkovskis. Arheoloģijas zinātne Latvijā cariskās Krievijas periodā.L2  Patstāvīgais darbs 2.  Gatavošanās semināram. Darbs ar avotiem: informatīvā potenciāla apzināšana un analīze.  Seminārs.  11. PSRS arheoloģija. Ievērojamākie izrakumu rajoni. Izrakumu metožu attīstība. Padomēm raksturīgais kampaņveidīgums arheoloģijas zinātnē un izrakumos. Šķiriski determinētā pieeja arheoloģiskā materiāla analīzē un interpretācijā. Patstāvīgā darba rezultātu prezentēšana un apspriešana. S2  12. Arheoloģijas zinātne pasaulē XX gs. Līkiju ģimenes ieguldījums. Nozīmīgākie atradumi tradicionālajos arheoloģisko izrakumu rajonos – Itālijā, Grieķijā, Ēģiptē, Babilonijā. Arheoloģijas zinātne pasaulē XX gs. Arheoloģiskās izpētes jaunie rajoni. Indija, Ķīna.L2  Patstāvīgais darbs 3.  Gatavošanās semināram. Darbs ar avotiem: informatīvā potenciāla apzināšana un analīze.  Seminārs.  13. Ievērojamākās Ziemeļaustrumeiropas arheoloģiskās kultūras, to izpētes vēsture. Senākās arheoloģiskās kultūras Ziemeļaustrumeiropā. Apmetņu veidu attīstība Ziemeļaustrumeiropā bronzas laikmetā. Baltu-slāvu kultūras I g. t. pirms Kr. un mūsu ēras sākumā. Patstāvīgā darba rezultātu prezentēšana un apspriešana. S2.  Patstāvīgais darbs 4.  Gatavošanās semināram. Darbs ar avotiem: informatīvā potenciāla apzināšana un analīze.  Seminārs.  14. Ziemeļamerikas arheoloģiskā izpēte. Senās Mezoamerikas kultūras (līdz VIII g. t. b. pirms Kr.). Agrais arhaiskais periods (2000.- 1000. g. pirms Kr.). Vidējais arhaiskais periods (1000. - 500. g. pirms Kr.). Vēlais arhaiskais periods (500. - 100. g. pirms Kr.). Tempļi. Piramīdas. Apbedījumi. Teotihuakānas kultūra. Maiju civilizācijas izcelšanās pēc arheoloģiskā materiāla. Patstāvīgā darba rezultātu prezentēšana un apspriešana. S2.  Patstāvīgais darbs 5.  Gatavošanās semināram. Darbs ar avotiem: informatīvā potenciāla apzināšana un analīze.  Seminārs.  15. Dienvidamerikas arheoloģija. Reģiona īpatnības, tā dalījums Andu kalnu un tuksnešainajā Kostas apgabalā. Senākie atradumi Peru teritorijā, peruānistikas rašanās. Čavinas kultūra. Parakasas kultūra. Naskas un Močikas kultūra. Tiauanako kultūra. Čimoras valsts un inku civilizācija. Patstāvīgā darba rezultātu prezentēšana un apspriešana S2  Patstāvīgais darbs 6.  Gatavošanās semināram. Darbs ar avotiem: informatīvā potenciāla apzināšana un analīze.  Seminārs.  16. Jaunākie arheoloģiskie atklājumi XXI gs. Patstāvīgā darba rezultātu prezentēšana un apspriešana S2 | |
| Obligāti izmantojamie informācijas avoti | |
| 1. Birgins Luks. Arheoloģijas noslēpumi: negaidīti atklājumi, neizpētīti monumenti. Rīga, 2004.  2. Douglass W.Bailey. Balkan Prehistory. London and New York, 2002.  3. Urtāns J. Aerālā arheoloģija / Juris Urtāns; Valsts Kultūras pieminekļu aizsardzības inspekcija. - Rīga, 2001  4. Vītlija, Ebigeila. Senatnes dārgumi: brīnumainie arheoloģijas atklājumi dažādos kontinentos., Rīga: Zvaigzne ABC, 2006.  5.Norwich, John Julius. Cities that shaped the ancient. Thames & Hudson 2014.  6.Renfrew C., Bahn P. Archaeology: Theories, Methods and Practice. - 2-nd ed. - London, 1996.  7.World Prehistory and Archaeology: Pathways Through Time Published April 30, 2021 by Routledge  11. | |
| Papildus informācijas avoti | |
| 1.Abenteuer meines Lebens. Heinrich Schliemann erzahlt.- Leipzig, 1958.  2.A dictionary of archaeology. Edited by Ian Shaw and Robert Jameson. Blackwell Publishers Ltd 1999, Oxford.  3. Busuttil, Ch. Experimental Archaeology. <https://core.ac.uk/download/pdf/286457817.pdf> (15.05.2021.)  4. Gilles Neret. Description of Egypt.-Taschen, 2001.  5. Graudonis J. Arheoloģijas terminu vārdnīca. - Rīga,1994.  6. Makintoša, Džeina. Arheoloģija: enciklopēdija., Rīga,2004.  7. Veinbergs J. Piramīdu un zikurātu ēnā.- Rīga, 1988.  8.Гвидо Мансуэлли. Цивилизации древней Европы, Екатеринбург У-Фактория, 2007.  9. Майкл Бейджент - Запретная археология - Тайны древних цивилизаций – M, 2004, 135.  10. Низовский А. Сто великих археологических открытий. Москва : Вече, 2004. | |
| Periodika un citi informācijas avoti | |
| 1.Arheoloģija un etnogrāfija., R., 1957.- 20..  2. <https://emuzejs.lnvm.lv/apps/arheologija/>  3. <http://www.unesco.org/new/en/culture/themes/underwater-cultural-heritage/publications-resources/publications/>  4. "European Journal of Archaeology" | |
| Piezīmes | |
| ABSP "Vēsture" B daļa | |