**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Mutvārdu vēsture nacionālās vēstures tēla veidošanā |
| Studiju kursa kods (DUIS) |  |
| Zinātnes nozare | **Vēsture** |
| Kursa līmenis |  |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 0 |
| Semināru stundu skaits | 32 |
| Praktisko darbu stundu skaits |  |
| Laboratorijas darbu stundu skaits | 0 |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr.hist., prof. Irēna Saleniece | |
| Kursa docētājs(-i) | |
| Dr.hist., prof. Irēna Saleniece | |
| Priekšzināšanas | |
| Kursam priekšzināšanas nav nepieciešamas | |
| Studiju kursa anotācija | |
| Studiju kursa mērķis – padziļināt doktorantu teorētisko priekšstatu par pētniecības iespējām, kuras sniedz mutvārdu vēsture, un ar to saistītām problēmām, kā arī pilnveidot mutvārdu vēstures avotu veidošanas un interpretēšanas prasmes.  Kursa uzdevumi:  - iepazīstināt doktorantus ar mutvārdu vēstures metodes rašanos un mūsdienu tendencēm;  - sekmēt zināšanu padziļināšanu avotpētniecības teorijā;  - pilnveidot doktorantu prasmes patstāvīgi veidot un interpretēt mutvārdu vēstures avotu, salīdzināt mutvārdu vēstures avota informāciju ar informāciju, kas gūta no citiem avotiem, iekļaut mutvārdu vēstures avotus avotpētnieciskajā kompleksā;  - stiprināt vēsturnieka juridisko un morālo atbildību, ētikas prasību ievērošanu. Kursā tiek skatīta mutvārdu vēstures avotu izmantošana pagātnes tēla veidošanai. Kursa realizācijas gaitā doktoranti apgūst teorētiskās zināšanas mutvārdu vēstures jomā un praktiskās iemaņas veidot mutvārdu vēstures avotu (organizēt, vadīt, fiksēt, transkribēt un arhivēt interviju), analizēt mutvārdu vēstures avota informāciju un atveidot pagātnes norises viengabalainā tēlā. Kurss tiek docēts latviešu un angļu valodā.  Kursa aprakstā piedāvātie obligātie informācijas avoti studiju procesā izmantojami fragmentāri pēc docētāja norādījuma. | |
| Studiju kursa kalendārais plāns | |
| Semināri 32 st., patstāvīgais darbs 48 st.  1. Mutvārdu vēsture vēstures avotu sistēmā: kopīgais un atšķirīgais. S4, 2. Mutvārdu vēstures nozīme lokālās, nacionālās un reģionālās vēstures tēla veidošanā. S4, 3. Mutvārdu vēstures pētniecības tradīcijas dažādās valstīs. S4, 4. Mutvārdu vēstures avotu veidošanas un interpretācijas problēmas. P12, 5. Mutvārdu vēstures avoti avotpētnieciskajā kompleksā. S6, 6. Mutvārdu vēstures avotu veidošanas un izmantošanas ētiskais aspekts. S2, S-seminārs, P-praktiskais darbs  Nodarbības tiek organizētas semināru veidā; ir paredzēta arī praktisko uzdevumu izpilde: intervijas veikšana, dzīvesstāsta interpretācija, pagātnes rekonstrukcijas plāna sastādīšana. Kursu noslēdz diskusija par mutvārdu vēstures iespējām un ierobežojumiem. Semināru tematika pēc iespējas tiek saskaņota ar doktorantu promocijas darbu tematiku. | |
| Studiju rezultāti | |
| |  | | --- | | ZINĀŠANAS | | 1. Raksturo mutvārdu vēstures avotu vietu un nozīmi vēstures avotu sistēmā. 2. Nosaka lokālās, nacionālās un reģionālās identitātes reprezentācijas mutvārdu vēstures avotos. 3. Orientējas dažādu nacionālo mutvārdu vēstures izpētes skolu specifikā. | | PRASMES | | 4. Patstāvīgi veido un interpretē mutvārdu vēstures avotu. 5. Analizē mutvārdu vēstures avota informāciju un salīdzina to ar informāciju, kas gūta no cita veida avotiem. 6. Iekļauj mutvārdu vēstures avotus pētījumam nepieciešamo avotu kompleksā un plāno tā izpēti. | | KOMPETENCE | | 7. Veic patstāvīgu, oriģinālu pētījumu atbilstoši mūsdienu vēstures zinātnes humanizācijas tendencei (izvirzīt pētījuma centrā vēsturiski konkrēto cilvēku, nevis depersonalizētos spēkus), demonstrējot augstus ētikas standartus. | | |
| Studējošo patstāvīgo darbu organizācijas un uzdevumu raksturojums | |
| Sagaidāms, ka doktoranti aktīvi iekļausies dialogā semināru laikā un sistemātiski veiks patstāvīgo darbu, gan studējot zinātnisko literatūru, gan pildot uzdevumus atbilstoši studiju kursa plānam: 1. Organizēt un novadīt interviju, transkribēt to un sagatavot nodošanai arhīvā. 2. Noteikt mutvārdu vēstures avota informācijas struktūru un analizēt to atbilstoši avotpētnieciskās kritikas principiem. 3. Iekļaut mutvārdu vēstures avotu hipotētiskajā avotu kompleksā un sastādīt pagātnes notikuma rekonsrtukcijas plānu. | |
| Prasības kredītpunktu iegūšanai | |
| 1. Starppārbaudījums. Intervijas ierakstīšana un transkribēšana – 40%; 2. Starppārbaudījums. Dzīvesstāsta interpretācija – 30%; 3. Starppārbaudījums. Rekonstrukcijas plāns uz avotu kompleksa pamata 20 %; 4. Gala pārbaudījums. ieskaite (tests)10 %.  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  | | --- | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | | 1. | 2. | 3. | 4. | 5. | 6. | 7. | | 1.Starppārbaudījums | + | + | + | + | + | + | + | | 2.Starppārbaudījums | + | + | + | + | + | + | + | | 3.Starppārbaudījums | + | + | + | + | + | + | + | | Gala pārbaudījums | + | + | + | + | + | + | + | | |
| Kursa saturs | |
| 1. Mutvārdu vēsture vēstures avotu sistēmā. Vēstures zinātnes daba, tās sociālie mērķi. Mutvārdu vēstures nozīme pārorientācijā no politiskās vēstures uz sociālo. Mutvārdu vēstures avotu u.c. vēstures avotu kopīgais un atšķirīgais. Mutvārdu liecību autentiskums, aktuāls, unikāls un demokrātisks raksturs; mutvārdu vēstures avotu radošā un kooperatīva daba – pētnieka un teicēja dialoga rezultāts. 2. Mutvārdu vēstures nozīme nacionālās un reģionālās vēstures tēla veidošanā. Identitātes jēdziens. Nacionālo identitāti veidojošie faktori. Identitātes reprezentācija mutvārdu vēstures avotos. 3. Nacionālās mutvārdu vēstures pētniecības tradīcijas: Itālija (A. Portelli, L. Passerini); Lielbritānija (P. Thompson); ASV (J. Vansina, R. Grele); Latvija u.c. 4. Mutvārdu vēstures avotu veidošanas un interpretācijas problēmas. Mutvārdu vēstures avotu veidošanas noteikumi un tradīcija. Mutvārdu vēstures avotu informācijas struktūra; dažādu slānu informācijas analīze; analīzes datu interpretācija. 5. Mutvārdu vēstures avoti avotpētnieciskajā kompleksā. Pagātnes tēls. 6. Mutvārdu vēstures avotu veidošanas un izmantošanas ētiskais aspekts. Uz mutvārdu vēstures avotiem balstītu pētījumu atbilstība zinātnes standartiem. Vēsturnieka psiholoģiskā sagatavotība un atbildība (juridiskā, zinātniskā, morālā). | |
| Obligāti izmantojamie informācijas avoti | |
| 1. Gāle-Karpentere I. Mutvārdu intervija: teorija un prakse. Grām.: Spogulis. Latvijas mutvārdu vēsture. Sakārt. M. Zirnīte. Rīga: LU Filozofijas un socioloģijas institūts. Nacionālas mutvārdu vēstures projekts, 2001. 2. Grele, J.R. “Oral History as Evidence”. In: Charlton, T.L., Myers, L.E., Sharpless, R., eds. Handbook of Oral History. Lanham, NewYork, Toronto, Oxford: Altamira Press, 2006. Pp. 43–101. 3. Ivanovs, A. „Mutvārdu vēstures avoti – iemiesota atmiņa”. Grām.: Atmiņa kultūrvēsturiskā kontekstā: Starptautiskas konferences materiāli. 2. daļa. Daugavpils: Saule, 2002. 4. Larson, M.A. “Research Design and Strategies”. In: Charlton, T.L., Myers, L.E., Sharpless, R., eds. Handbook of Oral History. Lanham, NewYork, Toronto, Oxford: Altamira Press, 2006. Pp. 105–134. 5. Portelli, A. “What Makes Oral History Different”. In: Perks, R., Thompson, A., eds. The Oral History Reader. London: Rutledge, 1998. 6. Saleniece, I. „Arhīva dokumentu un mutvārdu vēstures avotu kompleksa publikācijas problēmas.” Grām.: Vēsture: avoti un cilvēki: Daugavpils Universitātes Humanitārās fakultātes XVII starptautisko zinātnisko lasījumu materiāli. Vēsture XI. Daugavpils: Saule, 2009. 7. Saleniece, I., sast. 1949. gada 25. martā izvesto balsis: Dažu Daugavpils un Ilūkstes apriņķa deportēto ģimeņu likteņi mutvārdu vēstures avotos un arhīva dokumentos. Daugavpils: Saule, 2008. 8. Shopes, L. “Legal and Ethical Issues in Oral History”. In: Charlton, T.L., Myers, L.E., Sharpless, R., eds. Handbook of Oral History. Lanham, NewYork, Toronto, Oxford: Altamira Press, 2006. Pp. 135–134. 9. Thompson, P. The Voice of the Past: Oral History. Oxford, 1987 (fourth edition – 2018). 10. Zirnīte, M., Garda-Rozenberga, I., red. Vadlīnijas intervētājiem un atmiņu rakstītājiem. Rīga: LU Filozofijas un socioloģijas institūts. Latvijas mutvārdu vēstures pētnieku asociācija „Dzīvesstāsts”, 2014. | |
| Papildus informācijas avoti | |
| 1. Friedlander, P. “Theory, method and oral history”. In: Perks, R., Thompson, A., eds. The Oral History Reader. London: Rutledge, 1998. 2. Grele, J.R. Envelopes of Sound: The Art of Oral History. Second Edition, Revised and Enlarged. NewYork, Westport, Connecticut, London. 3. Grele, R.J. “Movement without aim. Methodological and theoretical problems in oral history”. In: Perks R., Thompson A., eds. The Oral History Reader. London: Rutledge, 1998. 4. Josselson, R., Lieblich, A., ed. Making Meaning of Narratives (The Narrative Study of Lives series). Thousand Oakes; London; New Delhi: Sage Publications, 1999. 5. Kohler Riessman, C. Narrative Analysis (Qualitative Research Methods). Newbury Park; London; New Delhi: Sage Publications, 1993. 6. Lazda, M. „Sievietes dzīvesstāsts un vēsture”. Grām.: Spogulis. Latvijas mutvārdu vēsture / LU Filozofijas un socioloģijas institūts Nacionālās mutvārdu vēstures projekts. Sakārt. M. Zirnīte. Rīga, 2001. 7. Milts, A. „Mūžīgais laicīgajā: Vēsture cilvēkā un tautā”. LZA Vēstis. A. 1993. Nr. 6. 8. Milts, A. „Tautas izziņa mutvārdu vēsturē”. Grām.: Spogulis. Latvijas mutvārdu vēsture / LU Filozofijas un socioloģijas institūts Nacionālās mutvārdu vēstures projekts. Sakārt. M. Zirnīte. Rīga, 2001. 9. Passerini, L., ed. Memory and Totalitarianism. (Memory And Narrative series). New Brunswick (USA) and London (UK): Transaction Publishers, 2005. 10. Portelli, A. The Order Has Been Carried Out: History, Memory, and Meaning of a Nazi Massacre in Rome. New York: Palgrave Macmillan, 2003. 11. Ritchie, D.A. Doing Oral History. New York: Twayne Publishers, 1995. 12. Saleniece, I. „Vēsture un atmiņa: vēstures fakts laikabiedru atmiņās”. Grām.: Atmiņa kultūrvēsturiskā kontekstā: Starptautiskas konferences materiāli. 2. daļa. Daugavpils: Saule, 2002. 13. Slim, H. and P. Thompson with Bennett, O. and Cross, N. “Ways of Listening”. In: Perks, R., Thompson, A., eds. The Oral History Reader. London: Rutledge, 1998. 14. Smits, E.D. Nacionālā identitāte. Rīga: AGB, 1997. 15. Silverman, D. Interpreting Qualitative Data: Methods for Analyzing Talk, Text and Interaction. Second edition. Thousand Oakes; London; New Delhi: Sage Publications, 2001. 16. Sharpless, R. “The History of Oral History”. In: Charlton, T.L., Myers, L.E., Sharpless, R., eds. Handbook of Oral History. Lanham, NewYork, Toronto, Oxford: Altamira Press, 2006. Pp. 19–42. 17. Skultans, V. The Testimony of Lives: Narrative and Memory in Post Soviet Latvia. London & New York: Routledge, 1998. 18. Zirnīte, M. „Nacionālā mutvārdu vēsture: Modelis un interpretācija.” LZA Vēstis. A. 1996. Nr.4/5. 19. Vansina, J. Oral Tradition As History. Madison: The University of Wisconsin Press, 1985. | |
| Periodika un citi informācijas avoti | |
|  | |
| Piezīmes | |
| Kurss iekļauts doktora studiju programmas "Vēsture un arheoloģija" B2 daļā. | |