**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Pasaules vēsture: jauno laiku vēsture |
| Studiju kursa kods (DUIS) | Vēst2003 |
| Zinātnes nozare | **Vēsture** |
| Kursa līmenis | 6 |
| Kredītpunkti | 6 |
| ECTS kredītpunkti | 9 |
| Kopējais kontaktstundu skaits | 96 |
| Lekciju stundu skaits | 64 |
| Semināru stundu skaits | 32 |
| Praktisko darbu stundu skaits |  |
| Laboratorijas darbu stundu skaits |  |
| Studējošā patstāvīgā darba stundu skaits | 144 |
|  | |
| Kursa autors(-i) | |
| Dr.hist., prof. Irēna Saleniece | |
| Kursa docētājs(-i) | |
| Dr.hist., prof. Irēna Saleniece | |
| Priekšzināšanas | |
| Vēst1020 Pasaules vēsture: viduslaiku vēsture | |
| Studiju kursa anotācija | |
| Studiju kursa mērķis ir turpināt iepriekšējos pasaules vestures studiju kursos (seno laiku un viduslaiku vēsture) uzsākto darbu, studējošajiem veidojot sistemātisko priekšstatu par vēsturi un attīstot vēsturnieka pētnieciskās prasmes un iemaņas.    Kursa uzdevumi:  - padziļināt un precizēt studējošo zināšanas par 16.−19. gs. vēsturi, sekmējot izpratnes veidošanos par politiskās, saimnieciskās, sociālās un reliģiskās dzīves notikumiem, to cēļoņiem un sekām;  - pilnveidot studējošo prasmes darbā ar vēstures avotiem un vēsturisko literatūru;  - sekmēt studējošo vēsturiskās apziņas bagātināšanu.  Kursa aprakstā piedāvātie obligātie informācijas avoti studiju procesā izmantojami fragmentāri pēc docetāja norādijuma. | |
| Studiju kursa kalendārais plāns | |
| Lekcijas 64 st., semināri 32 st., patstāvīgais darbs 144 st.  1.-3. Jauno laiku vieta pasaules vēstures periodizācijā. Jaunas pasaules ainas rašanās un pārmaiņas visās dzīves jomās. L4, S2.  4.-6. Lielie ģeogrāfiskie atklājumi: cēloņi un motīvi, nozīmīgākie ceļojumi, sekas. L4, S2.  7.-8. Reformācija: cēloņi, varianti, sekas. Protestantisma ietekme. L2, S2.  9.-10. 16.–17. gs. zinātniskā revolūcija. L4.  11. 16.–17. gs. sociālekonomiskā attīstība. L2.  12. 16.–17. gs. politiskā iekārta un politiskās idejas. L2.  13.-15. Absolūtās monarhijas tapšana un uzplaukums Francijā 16.–17. gs. L4, S2.  16.-18. Anglija 16.–17. gs.: sociālekonomiskās un politiskās attīstības galvenās tendences. L4, S2.  19.-20. Starptautiskās attiecības 16.–17. gs. Trīsdesmitgadu karš un Vestfālenes sistēma. L4.  21.-22. Apgaismība. L2, S2.  23.-25. Eiropas valstu kolonijas Ziemeļamerikā. ASV nodibināšanās. L2, S4.  26. Starptautiskās attiecības 18. gs. L2.  27. Krievzeme/Krievija 16.–18. gs. L2.  28.-31. Franču revolūcija un Napoleona laikmets. L4, S4.  32. Vīnes starptautisko attiecību sistēma 19. gs. pirmā pusē. L2.  33.-34. 19. gs. revolūcijas Eiropā: uzdevumi, norises, rezultāti. L2, S2.  35. Sociālekonomiskā attīstība 19. gs. otrā pusē. L2.  36. Starptautiskās attiecības 19. gs. otrā pusē. L2.  37.-39. Idejiskie virzieni un emancipācijas centieni 19. gs. otrā pusē. L4, S2.  40. Krievija 19. gs.: no dekabristu sacelšanās līdz 1860.-70. gadu reformām. L2.  41. Pilsoņu karš ASV. L2.  42. Itālijas nacionālās valsts tapšana. L2.  43. Vācijas apvienošana. L2.  44.-45. Intelektuālā dzīve un māksla 19. gs. otrā pusē. L2, S2.  46. 16.–19. gs. ikdienas dzīve. S2.  47.-48. Jauno laiku nozīme pasaules vēsturē. S4. | |
| Studiju rezultāti | |
| |  | | --- | | ZINĀŠANAS | | 1. Demonstrē pamatzināšanas par pasaules vēstures periodizaciju, skaidro jauno laiku vēstures būtiskās iezīmes un tās vietu periodizācijā.  2. Skaidro pārmaiņas un pārmantojamību 16.-19. gadsimta politiskajā, ekonomiskajā, sociālajā un kultūras dzīvē diahroniskajā un sinhroniskajā perspektīvā. | | PRASMES | | 3. Ar docētāja palīdzību atrod, interpretē, izvērtē un atbilstošā formā prezentē informāciju no daudzveidīgiem (dokumentāliem, naratīviem, vizuāliem, lietiskiem) vēstures avotiem par 16.-19. gadsimta notikumiem un personām.  4. Balstoties uz vēstures zināšanām, docētāja vadībā identificē un definē sociālās mijiedarbības būtiskās problēmas, t.sk. starpdisciplinārā aspektā (ģeogrāfija, ekonomika, politoloģija u.c.). | | KOMPETENCE | | 5. Ar atbilstošām metodēm iegūst un lieto informāciju, lai saskatītu un formulētu problēmas plašā vēstures kontekstā.  6. Vēstures problēmu skaidrošanai pielieto iegūtās zināšanas ar analītisku izpratni, toleranci pret dažādu kultūru sabiedrībām un cieņu pret cilvēku individuālajām izvēlēm. | | |
| Studējošo patstāvīgo darbu organizācijas un uzdevumu raksturojums | |
| - studē vēsturnieku un filozofu darbus, lai skaidrotu apgūstamo studiju vielu jauno laiku vēsturē;  - docētāja vadībā iegūst nepieciešamo informāciju no daudzveidīgiem vēstures avotiem (dokumenti, naratīvi, vizuālie un lietiskie avoti), veicot avotu ārējo un iekšējo kritiku, lai gūtu ziņas par 16.-19. gadsimta notikumiem no laikabiedru liecībām;  - salīdzina 16.-19. gadsimta vēstures norises ar iepriekšējo vēstures posmu norisēm;  - apkopo zināšanas, gatavojoties testu un kontroldarbu izpildei un uzstāšanām seminārnodarbībās;  - studē kartogrāfisko materiālu, lai lokalizētu vēstures faktus telpā;  - apgūst hronoloģisko materiālu, lai lokalizētu vēstures faktus laikā. | |
| Prasības kredītpunktu iegūšanai | |
| Studiju kursa gala vērtējums (eksāmens) veidojas, summējot starpārbaudijumu rezultātus. Eksamena vērtējums var tikt saņemts, ja ir izpildīti visi minētie nosacījumi un studējošais ir piedalījies 30% lekcijās un 70% seminārnodarbībās un veicis pētījumus.  STARPPĀRBAUDĪJUMI:  (starpārbaudijuma uzdevumi tiek izstrādāti un vērtēti pēc docētāja noteiktajiem kritērijiem)  1. Uzstāšanās semināros – 40%  2. Kolokviji (3) – 30%  3. Atvērtie testi (4) – 20%  4. Tabula – 10%  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  | | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | 1. | 2. | 3. | 4. | 5. | 6. | | 1. Uzstāšanās semināros | + | + | + | + | + | + | | 2. Kolokviji | + | + | + | + | + | + | | 3. Atvērtie testi | + | + | + |  | + | + | | 5. Tabula | + | + | + |  | + | + | | |
| Kursa saturs | |
| 1.-3. Jauno laiku vieta pasaules vēstures periodizācijā. Jaunas pasaules ainas rašanās un pārmaiņas visās dzīves jomās. L4, S2.  Patstāvīgais darbs: studē vēsturnieku un filozofu darbus, lai skaidrotu jauno laiku periodizācijas problēmu; salīdzina 16.-19. gadsimta vēsturi ar iepriekšējo posmu vēsturi, lai pamatotu jauno laiku vēstures specifiku.  Seminārnodarbība (kolokvijs): K. Jaspers, M. Heidegers, R. Gvardini par Rietumu civilizācijas īpatnībām (zinātne un tehnika; politiskās brīvības ideja; individualitātes loma)  4.-6. Lielie ģeogrāfiskie atklājumi: cēloņi un motīvi, nozīmīgākie ceļojumi, sekas. L4, S2.  Patstāvīgais darbs: studē vēsturnieku un ģeogrāfu darbus, lai skaidrotu LĢA tehniskos, politiskos un sociālekonomiskos priekšnosacījumus, kā arī sekas Eiropas saimnieciskajā (tirdzniecība, finanses, ražošana), sociālajā un intelektuālajā dzīvē un politikā. Uzsāk notikumu hronoloģijas fiksāciju sinhronistiskajā tabulā; studē kartogrāfisko materiālu, lai lokalizētu LĢA svarīgakos notikumus telpā.  Seminārnodarbība: gatavojoties atbildēm uz LĢA kontroversālo izvertējumu (LĢA sekmēja Amerikas "aizvēršanu'', nevis "atklāšanu"), iegūst informāciju par Austrumu un Amerikas civilizācijām pirms LĢA un eiropiešu rīcību pret ieziemiešiem; docētāja vadībā veicot vēstures avotu ārējo un iekšējo kritiku, lai gūtu ziņas par LĢA notikumiem no laikabiedru liecībām (tests).  7.-8. Reformācija: cēloņi, varianti, sekas. Protestantisma ietekme. L2, S2.  Patstāvīgais darbs: studē vēsturnieku darbus, lai skaidrotu katoļu baznīcas reformēšanas nepieciešamību 16. gs., reformu variantus un reformātoru darbības sekas; turpina notikumu hronoloģijas fiksāciju sinhronistiskajā tabulā.  Seminārnodarbība (kolokvijs): Protestantisma vēsturiskā nozīme M. Vēbera skatījumā.  9.-10. 16.–17. gs. zinātniskā revolūcija. L4.  Patstāvīgais darbs: studē vēsturnieku un filozofu darbus, lai izprastu zinātniskā dabas skaidrojuma un zinātniskās pasaules ainas, kā arī eksperimenta kā pētniecības metodes būtību; turpina notikumu hronoloģijas fiksāciju sinhronistiskajā tabulā; apkopo zināšanas, gatavojoties testa izpildei. "Zinātniskā revolūcija: notikumi, personības, terminoloģija" (tests).  11. 16.–17. gs. sociālekonomiskā attīstība. L2.  Patstāvīgais darbs: salīdzina 16.-17. gadsimta saimniecisko dzīvi un sabiedrības struktūru ar viduslaiku (pilsētu izaugsme, tirdzniecības, ražošanas, finanšu sfēras attīstība: kredīts, bankas, biržas; pārmaiņas attieksmē pret naudu un bagātību); turpina sinhronistiskās tabulu aizpildīšanu.  12. 16.–17. gs. politiskā iekārta un politiskās idejas. L2.  Patstāvīgais darbs: studē vēsturnieku darbus; docētāja vadībā veic vēstures avotu analīzi, lai gūtu priekšstatu par 16.-17. gs politiskajām idejām no pašiem autoriem (N. Makiavelli, T. Hobbss, Ž. Bodēns, H. Grocijs, J. Althūzijs).  13.-15. Absolūtās monarhijas tapšana un uzplaukums Francijā 16.–17. gs. L4, S2.  Patstāvīgais darbs: studē vēsturnieku darbus, lai skaidrotu absolūtisma tendenču attīstību Francijā 16.-17. gs.; turpina notikumu hronoloģijas fiksāciju sinhronistiskajā tabulā; studē kartogrāfisko materiālu, lai lokalizētu svarīgakos notikumus telpā.  Seminārnodarbība: docētāja vadībā veicot vēstures avotu ārējo un iekšējo kritiku, seko kardināla Rišeljē politikai absolūtisma nostiprināšanās virzienā, noskaidro absolūtās varas nepieciešamības pamatojumu.  16.-18. Anglija 16.–17. gs.: sociālekonomiskās un politiskās attīstības galvenās tendences. L4, S2.  Patstāvīgais darbs: studē vēsturnieku darbus, lai skaidrotu 16.–17. gs. Anglijas sociālekonomiskās attīstības galvenās tendences, valsts ārējo un iekšējo politiku Tudoru un pirmo Stjuartu valdīšanas laikā, pretrunas starp karaļiem un parlamentu; turpina notikumu hronoloģijas fiksāciju sinhronistiskajā tabulā; studē kartogrāfisko materiālu, lai lokalizētu svarīgakos notikumus telpā.  Seminārnodarbība: docētāja vadībā veicot vēstures avotu ārējo un iekšējo kritiku, raksturo  politisko spēku evolūciju Anglijā 16.–17. gs. līdz "Slavenajai revolūcijai" un parlamentārisma uzvarai.  19.-20. Starptautiskās attiecības 16.–17. gs. Trīsdesmitgadu karš un Vestfālenes sistēma. L4.  Patstāvīgais darbs: studē vēsturnieku darbus, lai izprastu Eiropas valstu intereses un pretrunas Trīsdesmitgadu kara priekšvakarā, kā arī sekot kara gaitai un Vestfālenes miera sistēmas noteikumiem; turpina notikumu hronoloģijas fiksāciju sinhronistiskajā tabulā; studē kartogrāfisko materiālu, lai lokalizētu svarīgakos notikumus telpā; apkopo zināšanas, gatavojoties testa izpildei. Trīsdesmitgadu karš, tā sekas un nozīme Eiropas vēsturē (tests).  21.-22. Apgaismība. L2, S2.  Patstāvīgais darbs: studē vēsturnieku un filozofu darbus, lai izprastu Apgaismības ideoloģijas īpatnības, apgaismotāju darbību un dzīves stilu uz Francijas piemēra; turpina notikumu hronoloģijas fiksāciju sinhronistiskajā tabulā; apkopo zināšanas, gatavojoties seminārnodarbībai.  Seminārnodarbība: docētāja vadībā iegūst nepieciešamo informāciju no laikabiedru tekstiem, lai  spriestu par apgaismotāju sociālpolitiskajām idejām.  23.-25. Eiropas valstu kolonijas Ziemeļamerikā. ASV nodibināšanās. L2, S4.  Patstāvīgais darbs: studē vēsturnieku darbus, gūstot informāciju par Anglijas koloniju sociālo struktūru, ekonomisko attīstību, opozicionāro noskaņojumu pieaugumu Apgaismības ideju ietekmē un kolonistu izstrādāto neatkarības pamatojumu; turpina notikumu hronoloģijas fiksāciju sinhronistiskajā tabulā; studē kartogrāfisko materiālu, lai lokalizētu svarīgakos notikumus; apkopo zināšanas, gatavojoties seminārnodarbībai.  Seminārnodarbība: docētāja vadībā veicot vēstures avotu ārējo un iekšējo kritiku, raksturo  ASV nodibināšanās apstākļus un politisko iekārtu.  26. Starptautiskās attiecības 18. gs. L2.  Patstāvīgais darbs: studē vēsturnieku darbus, lai gūtu informāciju par Eiropas ietekmīgāko valstu interesēm kontinentā un kolonijās, spēku bilances ideju un diplomātijas nozīmi, Polijas likteni, "Austrijas mantojumu", Septiņgadu karu; turpina notikumu hronoloģijas fiksāciju sinhronistiskajā tabulā; studē kartogrāfisko materiālu, lai lokalizētu svarīgakos notikumus.  27. Krievzeme/Krievija 16.–18. gs. L2.  Patstāvīgais darbs: studē vēsturnieku darbus, lai iepazītu valsts vēsturi no Maskavas lielkņazistes līdz Krievijas imperijas izveidei, Pētera I reformas, galma apvērsumu periodu, Katrīnas II "apgaismoto absolūtismu"; turpina notikumu hronoloģijas fiksāciju sinhronistiskajā tabulā; studē kartogrāfisko materiālu, lai lokalizētu svarīgakos notikumus.  28.-31. Franču revolūcija un Napoleona laikmets. L4, S4.  Patstāvīgais darbs: studē vēsturnieku darbus, gūstot informāciju par revolūcijas priekšnoteikumiem, politisko spēku maiņu un viņu veiktajiem pasākumiem: "vecās iekārtas" likvidēšana, ārējā politika, Napoleona kari; turpina notikumu hronoloģijas fiksāciju sinhronistiskajā tabulā; studē kartogrāfisko materiālu, lai lokalizētu svarīgakos notikumus; apkopo zināšanas, gatavojoties seminārnodarbībai.  Seminārnodarbība: docētāja vadībā veicot vēstures avotu ārējo un iekšējo kritiku, raksturo  Franču revolūcijas sociālpolitisko aspektu, izsekojot cilvēka un pilsoņa tiesību koncepta saturu politisko spēku programmās.  32. Vīnes starptautisko attiecību sistēma 19. gs. pirmā pusē. L2.  Patstāvīgais darbs: studē vēsturnieku darbus, lai gūtu informāciju par Vīnes kongresu un Svēto Savienību, Vīnes sistēmas pamatpazīmēm un evolūciju; turpina notikumu hronoloģijas fiksāciju sinhronistiskajā tabulā; studē kartogrāfisko materiālu, lai lokalizētu svarīgākos notikumus.  33.-34. 19. gs. revolūcijas Eiropā: uzdevumi, norises, rezultāti. L2, S2.  Patstāvīgais darbs: studē vēsturnieku darbus, gūstot informāciju par 20.–40. gadu revolūcijām (Spānija, Grieķija, Itālija, Francija, Beļģija) un sacelšanos Polijā; turpina notikumu hronoloģijas fiksāciju sinhronistiskajā tabulā; apkopo zināšanas, gatavojoties seminārnodarbībai.  Seminārnodarbība: docētāja vadībā veicot vēstures avotu ārējo un iekšējo kritiku, raksturo  1848−1849. gada revolūcijas Eiropā, salīdzinot norises Francijā un Vācijā.  35. Sociālekonomiskā attīstība 19. gs. otrā pusē. L2.  Patstāvīgais darbs: studē vēsturnieku darbus, gūstot informāciju par tirgus ekonomikas un tehnikas attīstību, urbanizāciju, koloniālismu, industriālo sabiedrību; salīdzina 19. gadsimta saimniecisko dzīvi un sabiedrības struktūru ar agrāko periodu; turpina sinhronistiskās tabulas aizpildīšanu.  36. Starptautiskās attiecības 19. gs. otrā pusē. L2.  Patstāvīgais darbs: studē vēsturnieku darbus, gūstot informāciju par ietekmīgāko valstu interesēm, Austrumu jautājumu, Krimas kara un Franču prūšu kara cēloņien, norisi un rezultātiem; turpina sinhronistiskās tabulas aizpildīšanu; studē kartogrāfisko materiālu, lai lokalizētu svarīgākos notikumus.  37.-39. Idejiskie virzieni un emancipācijas centieni 19. gs. otrā pusē. L4, S2.  Patstāvīgais darbs: studē vēsturnieku un filozofu darbus, lai izprastu 19. gs. populāro ideoloģiju - nacionālisma, liberālisma, konservatīvisma, sociālisma, bakuņinisms (anarhisma) pamatnostādnes, kā arī raksturotu emancipācijas centienus; turpina notikumu hronoloģijas fiksāciju sinhronistiskajā tabulā; apkopo zināšanas, gatavojoties seminārnodarbībai.  Seminārnodarbība: docētāja vadībā analizē "Komunistiskās partijas manifestu", lai spriestu par K. Marksa un F. Engelsa mācību par sabiedrības iekārtu un vēsturi.  40. Krievija 19. gs.: no dekabristu sacelšanās līdz 1860.-70. gadu reformām. L2.  Patstāvīgais darbs: studē vēsturnieku darbus, lai gūtu informāciju par dekabristu sacelšanos un reakcijas periodu, dzimtbūšanas atcelšanu un citām 1860.-70. gadu reformām, kā arī par kontrreformām; turpina notikumu hronoloģijas fiksāciju sinhronistiskajā tabulā; apkopo zināšanas, gatavojoties testa izpildei. "Krievijas vēsture 16.–19. gs." (tests).  41. Pilsoņu karš ASV. L2.  Patstāvīgais darbs: studē vēsturnieku darbus, lai gūtu informāciju par kara cēloņiem, gaitu un rezultātiem; apkopo informāciju, lai diskutētu par kara sekām un to pretrunīgo vērtējumu līdz pat mūsdienām; turpina notikumu hronoloģijas fiksāciju sinhronistiskajā tabulā.  42. Itālijas nacionālās valsts tapšana. L2.  Patstāvīgais darbs: studē vēsturnieku darbus, lai gūtu informāciju par Itālijas sadrumstalotību, apvienošanās ideju un iespējām, Viktora Emanuela un Dž. Garibaldi lomu Itālijas nacionālas valsts izveidošanā; turpina notikumu hronoloģijas fiksāciju sinhronistiskajā tabulā; studē kartogrāfisko materiālu, lai lokalizētu svarīgākos notikumus.  43. Vācijas apvienošana. L2.  Patstāvīgais darbs: studē vēsturnieku darbus, lai gūtu informāciju par sadrumstalotību Vācijā, Prūsijas izvirzīšanos vadībā, Vilhelma I un O. fon Bismarka lomu Vācijas apvienošanā; turpina notikumu hronoloģijas fiksāciju sinhronistiskajā tabulā; studē kartogrāfisko materiālu, lai lokalizētu svarīgākos notikumus.  44.-45. Intelektuālā dzīve un māksla 19. gs. otrā pusē. L2, S2.  Patstāvīgais darbs: studē vēsturnieku un kulturologu darbus, lai skaidrotu pārmaiņas jauno laiku pasaules ainā un mākslinieckās apziņas transformācijas; sagatavo ziņojumu par izvēlēto autoru (filozofu, zinātnieku, gleznotāju, mūziķi, literātu u.c.), kura darbi sekmēja pārmaiņas intelektuālajā un garīgajā sfērā.  Seminārnodarbība: individuālajās uzstāšanās prezentē un raksturo kāda no 19. gs. otrās puses izcila domātāja vai mākslinieka sniegumu jauno laiku kultūras kontekstā.  46. 16.–19. gs. ikdienas dzīve. S2.  Seminārnodarbība (kolokvijs): F. Brodēls par pārmaiņām eiropiešu ikdienā 16.–19. gs. (nauda, pilsētas, pārtika, apģērbs, mājoklis u.c.).  47.-48. Jauno laiku nozīme pasaules vēsturē. S4.  Patstāvīgais darbs: apkopo studiju kursa ietvaros iegūtas zināšanas un prasmes (darbs ar avotiem un literatūru, hronoloģija, kartogrāfija), gatavojoties uzstāšanai seminārā un diskusijām; sagatavo piemērus no daudzveidīgiem vēstures avotiem (dokumenti, naratīvi, vizuālie un lietiskie avoti), lai pamatotu jauno laiku specifiku dažādās dzīves jomās.  Seminārnodarbība: prezentē individuālajās uzstāšanās un apspriež diskusijā Rietumu civilizācijas raksturīgās iezīmes un to atspoguļojumu ekonomikā, politikā, ideoloģijā, mākslā un ikdienas dzīvē. | |
| Obligāti izmantojamie informācijas avoti | |
| AVOTI  Hughes, Paul L., Fries, Robert F. European civilization: Basic Historical Documents. Totowa, 1965 (Unit 5. The Reformation and New Political Concepts. P. 62-99).  Perry, M., Peden, J. R., Von Lane, T. H. Sources of the Western Tradition, 2nd ed. Vol. 1, 2. Boston: Houghton Mifflin Company, 1991.  Sources of the American Republic: A Documentary History of Politics, Society, and Thought / by Meyers, M., Kern, A., Cawelti, J. Glenview. Vol. I, 1960. (Chapter 2.).  The Discovery and Conquest of Mexico 1517 – 1521 / by Bernal Diaz del Castillo – [B.v.], 1966.  Vara un valsts pārējā no viduslaikiem uz jaunajiem laikiem: problēmas atspoguļojums 14. – 17. gs. sacerējumos: Vēstures avotu krājums / Sast. V. Kļava. Rīga: LU, 2002.  Сборник документов по истории нового времени / Ред. Сироткин. Москва: Высшая школа, 1990.  LITERATŪRA  Deiviss, N. Eiropas vēsture. Rīga: Jumava, 2009. = Davies, N. Europe: A History. London: Pimlico, 1997. P. 469–896.  Doyle, W. The Old European Order: 1660–1800, 2nd ed. Oxford University Press, 1992.  Gay, P. The Enlightenment: An Interpretation: The Science of Freedom. New York – London: W. W. Norton & Company, 1996.  Heidegers, M. Pasaules ainas laiks. Grām.: Heidegers, M. Malkasceļi. Rīga, 2001.  Hentile, S., Krecls, K., Pulma, P. Ziemeļvalstu vēsture. Rīga: Nordik, 2005., 63.–193. lpp.  Jaspers, K. The Origin and Goal of History (jebkurš izdevums).  Mason, D.S. A Concise History of Modern Europe: Liberty, Equality, Solidarity. Fourth edition Washington: Rowman & Littlefield Publishers, 2018.  Perry, M., Chase, M., Jacob, J. R., Jacob, M. C., Von Lane, T. H. Western Civilization: Ideas, Politics & Society, 2nd ed. Vol. 1, 2. Boston: Houghton Mifflin Company, 1985.  Vēbers, M. Protestantiskā ētika un kapitālisma gars. Grām.: Vēbers, M. Reliģijas socioloģija. Rīga: FSI, 2004.  Vipers, R. Jauno laiku vēsture. Rīga: Grāmatu apgādniecība A. Gulbis, 1937.–1939.  Бродель, Ф. Время мира: Материальная цивилизация, экономика и капитализм, 15–18 века. Т. 1–3. Москва: Прогресс, 1988–1992.  Гвардини Р. Конец нового времени. В кн.: Феномен человека: Антология. Москва: Высшая школа, 1993.  Джеймс П., Мартин Дж. Все возможные миры. История географических открытий. Москва: Прогресс, 1988. | |
| Papildus informācijas avoti | |
| Chartier, R. Passions of the Renaissance. In: Aries, Ph., Duby, G., ed. A History of Private Life. Cambridge, Massachusetts and London, England: The Belknap Press of Harvard University Press, 1989, Vol. III.  Grīns, A., red. Pasaules vēsture, II–III sēj. Rīga: Grāmatu draugs, 1929.–1930.  Gudzuka, A. Jauno laiku vēsture: Eksperimentāls metodisks līdzeklis. Rīga: Mācību apgāds, 1997.  Grīns, A., red. Kultūras un tikumu vēsture. 2.sēj. Rīga: Grāmatu Draugs,1931.  Morgan, K. O., ed. The Oxford Illustrated History of Britain. Oxford – New York: Oxford University Press, 1994. P. 223.–522.  Morison, S. E., Commager, H. S., Leuchtenburg, W. E. A Concise History of the American Republic, 2nd ed. New York – Oxford: Oxford University Press, 1983. P. 1.–498.  Perrot, M. From the Fires of Revolution to the Great War. In: Aries, Ph., Duby, G., ed. A History of Private Life. Cambridge, Massachusetts and London, England: The Belknap Press of Harvard University Press, 1990, Vol. IV.  Puisāns, T. Vēstures mozaīka. Rēzekne: LKC, 1997.  Zemīte, L. Rietumu pasaule modernajos laikos: vēstures problēmas. Rīga: Lasītava, 2019.  Ключевский В. Курс лекций по русской истории (любое издание)  Философия эпохи ранних буржуазных революций. Москва: Наука, 1983.  Элиас Н. Придворное общество: Исследования по социологии короля и придворной аристократии. Москва: Языки славянской культуры, 2002. | |
| Periodika un citi informācijas avoti | |
| Britu enciklopēdija (Britannica) https://www.britannica.com/ | |
| Piezīmes | |
| ABSP „Vēsture” A daļa | |