**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Teorētiskā arheoloģija |
| Studiju kursa kods (DUIS) |  |
| Zinātnes nozare | **Vēsture** |
| Kursa līmenis |  |
| Kredītpunkti | 6 |
| ECTS kredītpunkti | 9 |
| Kopējais kontaktstundu skaits | 96 |
| Lekciju stundu skaits | 32 |
| Semināru stundu skaits | 64 |
| Praktisko darbu stundu skaits |  |
| Laboratorijas darbu stundu skaits | 0 |
| Studējošā patstāvīgā darba stundu skaits | 144 |
|  | |
| Kursa autors(-i) | |
| Dr.hist., asoc.prof. Andris Šnē | |
| Kursa docētājs(-i) | |
| Dr.hist., asoc.prof. Andris Šnē, Dr.hist. prof. Armands Vijups | |
| Priekšzināšanas | |
| Kursam priekšzināšanas nav nepieciešamas | |
| Studiju kursa anotācija | |
| Studiju kursa mērķis – nodrošināt iespējas doktorantiem iepazīties ar teorētisko arheoloģiju kā atsevišķu arheoloģijas jomu.  Kursa uzdevumi:  - raksturot nozīmīgākos teorētiskās arheoloģijas jēdzienus un metodes, arheoloģijas saikni ar citām zinātņu nozarēm un arheoloģijas nozīmi mūsdienu sabiedrībā, kā arī aplūkot teoriju nozīmi dažādos arheoloģijas virzienos. Studiju kurss aplūko teorētiskās arheoloģijas veidošanos un nozīmīgākās nostādnes 20.-21. gs., atainojot arheoloģiskās domas attīstību dažādos laikaposmos un reģionos. Līdztekus arheoloģisko pētniecības virzienu raksturojumam kursā uzmanība tiek pievērsta arī arheoloģijas pētnieciskajai problemātikai un mūsdienu aktualitātēm, tostarp sociālajai, vides un kognitīvajai arheoloģijai, arheoloģiskā mantojuma pārvaldībai un publiskajai arheoloģijai. Kurss tiek docēts latviešu un angļu valodā.  Kursa aprakstā piedāvātie obligātie informācijas avoti studiju procesā izmantojami fragmentāri pēc docētāja norādījuma. | |
| Studiju kursa kalendārais plāns | |
| Lekcijas 32 st., semināri 64 st., patstāvīgais darbs 144 st.  1. Arheoloģijas loma un vieta mūsdienu zinātņu spektrā. L4, S6 2. Laika un telpas nozīme arheoloģiskajos pētījumos. L8, S8 3. Arheoloģiskās domas vēsture: sabiedrības un kultūras pārmaiņu izskaidrojumi 20. -21. gs. arheologu pētījumos. L6, S20 4. Pagātnes sabiedrību un kultūru rekonstrukcija: sociālā, vides, saimniecības, kognitīvās u.c. arheoloģijas virzieni. L6, S20 5. Arheoloģija un arheoloģiskais mantojums mūsdienās: sociālie, kultūras, ekonomiskie un politiskie aspekti. L8, S10 L-lekcijas, S-seminārs | |
| Studiju rezultāti | |
| |  | | --- | | ZINĀŠANAS | | 1. Izprot teorētiskās arheoloģijas jēdzienus un pētnieciskos virzienus, 2. Pārzina arheoloģisko liecību interpretāciju iespējas un to daudzveidību, 3. Raksturo arheoloģiskās domas veidošanos un attīstību laika gaitā, | | PRASMES | | 4. kritiski analizē materiālās kultūras interpretācijas, 5. identificē un izvērtē politisko un sociālo faktoru ietekmi materiālās kultūras interpretācijās, 6. argumentēti izvērtē un salīdzina atšķirīgu historiogrāfisko tradīciju pieejas materiālās kultūras pētniecībā, | | KOMPETENCE | | 7. pielieto teorētiskās arheoloģijas pieejas un atziņas vēstures zinātnes jautājumu risināšanā un dialoga veidošanā ar dažādām sabiedrības interešu grupām. | | |
| Studējošo patstāvīgo darbu organizācijas un uzdevumu raksturojums | |
| 1. Gatavojoties semināriem un referātu rakstīšanai, patstāvīga kursa tematikai atbilstošas zinātniskās literatūras apgūšana un tās kritiska analizēšana. 2. Vēstures un arheoloģijas pētniecības metožu, tostarp salīdzinošās metodes, radoša pielietošana referātu sagatavošanā. 3. Uzstāšanās un diskusiju pieredzes veidošana un paplašināšana semināros. | |
| Prasības kredītpunktu iegūšanai | |
| STARPPĀRBAUDĪJUMI:  (starpārbaudijuma uzdevumi tiek izstrādāti un vērtēti pēc docētāja noteiktajiem kritērijiem)  Starppārbaudījumi: 1. aktīva līdzdalība semināros (20%). 2. seminārā nolasīts referāts par kādu arheoloģiskās teorijas jautājumu salīdzinošā perspektīvā (40%). Noslēguma parbaudījums: 3. ieskaite - rakstiski iesniegta eseja “Arheoloģijas loma mūsdienu sabiedrībā” (40%).  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  | | --- | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | | 1. | 2. | 3. | 4. | 5. | 6. | 7. | | 1. starppārbaudījums | + | + | + | + | + | + | + | | 2. starppārbaudījums |  |  | + | + | + |  |  | | 3. noslēguma pārbaudījums |  |  |  |  | + | + | + | | |
| Kursa saturs | |
| 1. Arheoloģijas loma un vieta mūsdienu zinātņu spektrā. L4, S6 Arheoloģija un citas zinātņu nozares: saikne ar humanitāro zinātņu, dabaszinātņu un sociālo zinātņu jomām. Arheoloģijas definīcijas, nozares raksturs, darbības ietvars un mērķi un pētnieciskās metodes. Teorija un prakse arheoloģijā, teorētiskās arheoloģijas jēdziens. Arheoloģisko liecību formēšanās. Lauku darbu metodes. Arheoloģija un analoģija. Arheoloģisko liecību analīze. Arheometrija. Interpretācija un vidējā līmeņa teorijas.  2. Laika un telpas nozīme arheoloģiskajos pētījumos. L8, S8 Arheoloģiskā periodizācija. Aizvēstures un vēsturisko laiku arheoloģija. Mūsdienu arheoloģija. Datēšanas nozīme arheoloģijā. Relatīvā un absolūtā datēšana. Radioaktīvā oglekļa datēšana un dendrohronoloģija. Arheoloģiskā vieta un arheoloģiskā ainava. Mikroreģionālā pieeja. Ainavu rekonstrukcijas.  3. Arheoloģiskās domas vēsture: sabiedrības un kultūras pārmaiņu izskaidrojumi 20. -21. gs. arheologu pētījumos. L6, S20 Arheoloģijas attīstības pirmsākumi un antikvārisms. Priekšstati par cilvēces senumu un aizvēstures jēdziena formēšanās 19. gs. pirmajā pusē. Evolucionisms. Difuzionisms un migrāciju lomas izpratne. Kultūrvēsturiskā arheoloģija un arheoloģiskās kultūras jēdziens. Gustavs Kossina un Vers Gordons Čailds. Kartografēšana arheoloģijā un dzīvesvietu arheoloģija (vācu Siedlungarcheologie). Sociālā arheoloģija un marksisms. Procesuālā arheoloģija. Luiss Binfords, Kents Flenerijs, Kolins Renfrjū, Deivid Klarks, Džons Bintlifs. Postprocesuālās arheoloģijas kā postmoderniska reakcija uz arheoloģijas teorijas attīstību. Jans Hoders, Daniels Millers, Kristofers Tillijs, Maikls Šanks. Teorētiskā arheoloģija Vācijā un Francijā. Pārmaiņu skaidrojumi un interpretācijas Āzijas valstu arheoloģijās. Arheoloģiskās domas attīstības perspektīvas.  4. Pagātnes sabiedrību un kultūru rekonstrukcija: sociālā, vides, saimniecības, kognitīvās u.c. arheoloģijas virzieni. L6, S20 Arheoloģijas sazarošanās: vides arheoloģija, ekonomikas arheoloģija, etnoarheoloģija, sociālā arheoloģija, dzimtes arheoloģija, bioarheoloģija. Sociālā antropoloģija un arheoloģija: garboloģijas piemērs. Simbolisma un kognitīvā arheoloģija. Arheoloģija un māksla. Aktuālie teorētiskie jautājumi arheoloģiskajā pētniecībā: identitāte, ķermenis, materialitāte, tehnoloģijas, vara, atmiņa, dzīvescikls, etniskums u. c.  5. Arheoloģija un arheoloģiskais mantojums mūsdienās: sociālie, kultūras, ekonomiskie un politiskie aspekti. L8, S10 Arheoloģisko interpretāciju daudzveidība, to ietekmējošie faktori. Arheoloģijas un politiskās varas attiecības. Pirmiedzīvotāju loma arheoloģijā. Arheoloģiskais mantojums. Arheoloģisko liecību konservācija, restaurācija un rekonstrukcija: pagātnes pieredzes un mūsdienu nostādnes. Autentiskuma faktors. Tūrisma loma. Arheoloģija un sabiedrība. Publiskā arheoloģija. | |
| Obligāti izmantojamie informācijas avoti | |
| 1. Bentley R. A., Maschner H. D. G., Chippindale C., eds. Handbook of Archaeological Theories. Lanham, 2008. 2. Harris O.J.T., Cipolla C.N. Archaeological Theory in the New Millennium: Introducing Current Perspectives. London, New York, 2017. 3. Hodder I. Archaeological Theory Today. Cambridge, 2001. 4. Trigger B. A History of Archaeological Thought. Cambridge, 2006. 5. Ucko P., ed. Theory in Archaeology: A World Perspective. London, 1995. | |
| Papildus informācijas avoti | |
| 1. Clarke D. L. Analytical Archaeologist. Boston, 1979. 2. Díaz-Andreu M., Lucy S., Babic S., Edwards D. N., eds. The Archaeology of Identity: Approaches to Gender, Age, Status, Ethnicity and Religion. London, New York, 2005. 3. Grant J., Gorin S., Fleming N. The Archaeology Coursebook. An introduction to Themes, Sites, Methods and Skills. 4th edition. London, 2015. 4. Hodder I. Reading the Past: Currrent Approaches to Interpretation in Archaeology. 3rd ed. Cambridge, 2003. 5. Johnson M. Archaeological Theory: An Introduction. Oxford, 1999. 6. Kristiansen K., Smejda L., Turek J., eds. Paradigm Found: Archaeological Theory - Present, Past and Future. Oxford, 2015. 7. Meskell L., Preucel R. W., eds. A Companion to Social Archaeology. Malden, Oxford, 2004. 8. Renfrew C. Before Civilisation: the Radiocarbon Revolution and Prehistoric Europe. London, 1973. 9. Renfrew C., Bahn P. Archaeology: The Key Concepts. London, 2005. | |
| Periodika un citi informācijas avoti | |
| 1. Archaeologia Lituana (http://www.journals.vu.lt/archaeologia-lituana/issue/archive) 2. Archaeologica Baltica (http://briai.ku.lt/en/publications/archaeologia-baltica) 3. Archaeological Dialogues (https://www.cambridge.org/core/journals/archaeological-dialogues) 4. Arheoloģija un etnogrāfija (https://dspace.lu.lv/dspace/handle/7/37241) 5. Bulletin of the History of Archaeology (https://www.archaeologybulletin.org/) 6. Cambridge Archaeological Journal (https://www.cambridge.org/core/journals/cambridge-archaeological-journal) 7. Estonian Journal of Archaeology (http://www.kirj.ee/archaeology/) 8. European Journal of Archaeology (https://www.tandfonline.com/loi/yeja20) 9. Internet Archaeology (http://intarch.ac.uk/) 10. Journal of Archaeological Method and Theory (https://link.springer.com/journal/10816) 11. Journal of Social Archaeology (https://journals.sagepub.com/home/jsa) 12. Norwegian Archaeological Review (https://www.tandfonline.com/loi/sarc20) 13. Public Archaeology (https://www.tandfonline.com/loi/ypua20) 14. Oxford Journal of Archaeology (https://onlinelibrary.wiley.com/journal/14680092) 15. World Archaeology (<https://www.tandfonline.com/loi/rwar20> | |
| Piezīmes | |
| Kurss iekļauts doktora studiju programmas "Vēsture un arheoloģija" B2 daļā. | |