**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Vēstures filozofija |
| Studiju kursa kods (DUIS) |  |
| Zinātnes nozare | **Filozofija** |
| Kursa līmenis |  |
| Kredītpunkti | 4 |
| ECTS kredītpunkti | 6 |
| Kopējais kontaktstundu skaits | 64 |
| Lekciju stundu skaits | 24 |
| Semināru stundu skaits | 40 |
| Praktisko darbu stundu skaits |  |
| Laboratorijas darbu stundu skaits | 0 |
| Studējošā patstāvīgā darba stundu skaits | 96 |
|  | |
| Kursa autors(-i) | |
| Dr.phil., asoc.prof. Raivis Bičevskis | |
| Kursa docētājs(-i) | |
| Dr.phil., asoc.prof. Raivis Bičevskis | |
| Priekšzināšanas | |
| Kursam priekšzināšanas nav nepieciešamas | |
| Studiju kursa anotācija | |
| Studiju kursa mērķis – nodrošināt iespējas doktorantiem pievērsties vēstures, vēsturiskuma, vēsturiskās interpretācijas, historiogrāfijas, rakstītās un mutvārdu vēstures problēmām, kas ir dažādi saprastas dažādās filozofiskās tradīcijas, kultūras un valodas areālos. Tomēr varam izsekot arī dažām maģistrālām līnijām vēstures filozofiskās izpratnes un vēstures filozofijas attīstībā.  Kursa uzdevumi:  1. apzināt un skaidrot mūsdienu filozofijas un vēstures problemātiskās attiecības. Par vēstures izpratni diskutēts un joprojām diskutē gan analītiski, gan kontinentāli skaņoti filozofiskās tradīcijas pārstāvji (pozitīvisms un neokantisms, kritiskā teorija un hermeneitika, strukturālisms un poststrukturālisms, u.c.). 2. interpretēt un skaidrot dažādus tekstus, kas veltīti vēstures un filozofijas attiecībām, vēstures filozofijai un tās atsevišķo tēmu un kategoriju analīzei. 3. analizēt 20. gadsimta situāciju, kurā vēstures rakstība pati kļuvusi par sociāli politisku kritisku pārdomu lauku. Kurss tiek īstenots latviešu valodā.  Kursa aprakstā piedāvātie obligātie informācijas avoti studiju procesā izmantojami fragmentāri pēc docētāja norādījuma. | |
| Studiju kursa kalendārais plāns | |
| Lekcijas 24 st., semināri 40 st., patstāvīgais darbs 96 st.  1. Ievadnodarbība. 2L 2. Vēstures filozofijas priekšmets un tās vieta starp citām filozofijas apakšnozarēm. 2L 6S 3. Vēstures "filozofija" pirms vēstures filozofijas. Vēstures liecības, stāsti, likumsakarības. 2L 4S 4. Vēstures cikli. "Mūžīgā Roma". Apokalipse. Vēsturiskais laiks. Cikliskais un lineārais. 2L 4S 5. Cilvēces vēsture, vispārējā vēsture - filozofijas vēstures konstituēšanās. 2L 4S 6. Vēstures likumi un vēstures filozofija. Kritika un sistēma. 2L 4S 7. Vēstures filozofija starp "fakta" un "jēgas" dihotomijām. 2L 4S 8. Vēsturisma kritika. Dabas vēsture. 4L 4S 9. Vēsture un naratīvs. 4L 6S 10. Vēstures filozofija un diskusijas par Vēstures "galu". 2L 4S L - lekcija, S - seminārs | |
| Studiju rezultāti | |
| |  | | --- | | ZINĀŠANAS | | 1. Izprot vēstures filozofijas problēmas atbilstoši kursa programmai un norādītajai literatūrai, 2. Zina par mūsdienu vēstures filozofijas problēmām atbilstoši kursa programmai un norādītajai literatūrai, 3. Zina par ietekmi, kādu uz mūsdienu zinātnēm un kultūru kopumā atstājusi 20. gadsimta filozofija. | | PRASMES | | 4. Analizē filozofijas problēmas, 5. Apspriež atšķirīgu autoru veidoto argumentu atbilstību izvirzītajam tematam, 6. Kritiski attiecas pret dažādiem pasaules skatījuma modeļiem un to iepriekšpieņēmumiem. | | KOMPETENCE | | 7. Darbojas ar sarežģītiem filozofiskās domas priekšmetiem, 8. Orientējas 20.gs. vēstures filozofijas problēmās, 9. Salīdzina dažādas kompleksas filozofiskas idejas un jēdzienus. | | |
| Studējošo patstāvīgo darbu organizācijas un uzdevumu raksturojums | |
| Kursa ietvaros studentiem paredzēts gan patstāvīgais darbs ar literatūru, gan darbs grupās semināru nodarbību laikā.  1. Patstāvīgais darbs balstās vēstures filozofijas avotu studijās un pasniedzēja ieteiktās sekundārliteratūras apguvē. 2. Darbs grupās vērsts uz lasīto tekstu interpretācijas problēmām, uz tekstos atrodamo jēdzienu vēsturiskas ģenēzes izpēti un 20. gadsimta filozofijas pamatdarbu ietekmes uz filozofijas, zinātņu un kultūras procesiem skaidrojumu.  Kursa ietvaros studenti pilda arī testa veida uzdevumus, kuros pārliecinās par kursa ietvaros apgūtā apjomu un izpratni. Kursu apmeklējošie studenti tiek arī informēti par kursa tematikai atbilstošu priekšlasījumu, lekciju un konferenču pasākumiem, kurus tie aicināti apmeklēt, lai padziļinātu kursā apgūtās zināšanas, prasmes un kompetences. | |
| Prasības kredītpunktu iegūšanai | |
| Starppārbaudījumi: 1. Semināri (aktīva piedalīšanās semināru tekstu apspriešanā) - 30% 2. Prezentācijas rakstiskais pielikums (eseja) - 30% Noslēguma pārbaudījums: 3. Eksāmens - prezentācija - 40%  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | | | | 1. | 2. | 3. | 4. | 5. | 6. | 7. | 8. | 9. | | 1. Semināri | + |  | + |  | + |  | + |  | + | | 2. Eseja | + | + |  | + |  | + |  | + | + | | 3. Eksāmens | + |  | + |  | + | + | + | + | + | | |
| Kursa saturs | |
| Ievadnodarbība  Pirmā nodarbība Vēstures jēdziens. Vēsture kā izziņa, izpēte, šajā nozīmē kā „dabas vēsture”. Vēsturnieki un vēsture. Vēsture kā notikums un vēstures zinātnes nozare. Augustīns un vēsture. Kultūras vēstures un vēsturiskuma aizsākumi. Vēstures filozofija un ideja par vispārējo vēsturi. Vispārējā jeb universālā vēsture, cilvēces attīstības vēsture.  Tekstu analīze: Augustīns. Par Dieva valstību (fragments)  Otrā nodarbība Vēsture un vēsturisko likumu statuss  Tekstu analīze: Viko D. Jaunās zinātnes par nāciju iedabu pamati (fragmenti)  Trešā nodarbība Filozofija un ideja par vispārīgu cilvēces vēsturi. Humanitātes koncepts. Apgaismība un kosmopolītisma idejas.  Tekstu analīze: Kants I. Ideja par vispārīgu vēsturi kosmopolītiskā aspektā // Kants I. Kas ir apgaismība? – Zvaigzne ABC, b.g. – lpp. 22 -- 36. Kants I. Cilvēku vēstures nojaušamais sākums // Kants I. Kas ir apgaismība? – Zvaigzne ABC, b.g. – lpp. 22 -- 36.  Ceturtā nodarbība Apgaismība un cilvēkzinātņu attīstība. Apgaismības kritika Herdera antropoloģijā un vēstures filozofijā.  Tekstu analīze: Herders Diskusija par Herdera tekstu “Saskaņā ar savas iekšējās dabas likumiem, laikam ritot, arī saprātam un taisnīgumam starp cilvēkiem jāieņem arvien lielāka vieta un jāveicina noturīgāka humanitāte”  Piektā nodarbība Vēsture kā process; prāta viltība. Vēsture un dialektika.  Tekstu analīze: Hēgelis G.V.F. Vēstures filosofija. Ievads.  Sestā nodarbība Vēstures koncepts, vēstures izskaidrojums un perspektīva G.V.F. Hēgeļa filozofiskajā sistēmā.  Tekstu analīze: Hēgelis G.V.F. Tiesību filozofija (fragments)  Septītā nodarbība Vēstures loģika un vēstures zinātne. Materiālistiskā vēstures izpratne:  Tekstu analīze: Markss K., Engelss F. Komunistiskās partijas manifests  Astotā nodarbība Vēsture: zinātne vai māksla? Diskusija par vēstures zinātnes statusu. V. Dīltejs, H. Rikerts, V. Vindelbands u.c.  Diltejs V. Vēsturiskās pasaules uzbūve gara zinātnēs // Kentaurs XXI, Nr. 42 Vindelbands V. Vēsture un dabaszinātnes // Kentaurs XXI, Nr. 42.  Devītā nodarbība Vēsture un mūsdienas. Vēstures pieredze. Vēsturiskā procesa netradicionālas interpretācijas.  Tekstu analīze: F. Nīče. Par vēstures noderīgumu un kaitīgumu dzīvei. – Benjamins V. Tēzes par vēsturi // Benjamins V. Iluminācijas. – LMC, 2005. --  Desmitā nodarbība: No jautājuma par "vēstures faktu" uz jautājumu par "vēsturiskā fakta" jēgu un nozīmi. Vēstures pārdzīvojums. No vēstures cēloņiem uz vēstures jēgu. Hermeneitikas pieeja.  Tekstu analīze: Gādamers H.G. Dilteja sapīšanās historisma aporijās//H.G.Gadamers. Patiesība un metode. -- Lpp. 210-222.  Vienpadsmitā nodarbība: Vēstures nozīme un jēga.  Tekstu analīze: Jasperss K. Cilvēces vēsture // Jasperss K. Ievads filozofijā. – Zvaigzne ABC, 2003. – lpp. 94 – 104.  Divpadsmitā nodarbība: Vēsture: nepārtrauktības vai pārrāvumu vēsture? „Seksualitātes” vēsture. Atgriešanās pie jautājuma "kas ir apgaismība"? Humanitāro zinātņu statusa jautājums un filozofijas "vieta".  Tekstu analīze: Fuko M. Izmaiņas // Fuko M. Seksualitātes vēsture II. Baudu lietojums. – 2002. – lpp. 9-15.  Trīspadsmitā nodarbība: Vēsture un dekonstrukcija. Dekonstrukcijas politikas. Humanitāro zinātņu nākotne. Kas ir modernais skatupunkts vēsturē? Laikmetīgais. Jaunie laiki. Modernitāte. Postmodernitāte.  Tekstu analīze:  Hābermāss J. Modernisms – līdz galam nerealizēts projekts // Grāmata, 1991, Nr. 12. — lpp. 20 —28.  Liotārs Ž. F. Postmodernisma skaidrojums bērniem. Atbilde uz jautājumu: kas ir postmodernisms? // Grāmata, 1991, Nr. 12. — lpp. 10—19.  Četrpadsmitā nodarbība: Diskusija par “vēstures nobeigumu”, „vēstures noslēgumu”, „vēstures galu”. Kā tulkot „end”, „endism”, „closure”?  Tekstu analīze: Bodrijārs Ž. Vēsture: retro scenārijs//Simulakri un simulācija. – Omnia Mea, 2000. – lpp. 43 –46. Burke P. Eyewitnessing: the uses of images as historical evidence. – London, reaktion Books, 2001.  Piecpadsmitā nodarbība: Vēsture un naratīvs. Dzīves stāstu vēsture. Upuru vēsture. Vēsture: postmodernā loģika un postkoloniālā stilistika.  Tekstu analīze: Rikērs P.  Sešpadsmitā nodarbība "Tagadnes vēsture"? Vēstures feministiskie skatījumi. | |
| Obligāti izmantojamie informācijas avoti | |
| Avoti 1. Collingwood R.G. The principles of history: and other writings in philosophy of history. Oxford [etc.]: Oxford University Press, 2001. 2. Collingwood R.G. The idea of history. London: Oxford University Press, 1961 (LUB SZF) 3. Gardiner P. (Ed.) The Philosophy of history. Oxford [etc.]: Oxford University Press, 1974. 4. Hamilton P. Historicism, London&New York: Routledge, 1996. 5. Lemon M. C. Philosophy of history: a guide for students. London; New York: Routledge, 2003. (LUB CB) 6. Van der Dussen W. J. et. al. (Ed.) Objectivity, method and point of view: Essays in the philosophy of history. Leiden a.o. : Brill, 1991. (LUB CB) 7. Meyerhoff H. (Ed.) The Philosophy of history in our time. An anthology. Garden City, (N.Y.): Doubleday, 1959. (LUB CB) | |
| Papildus informācijas avoti | |
| 1. Evalds F. (Ed.) Parīzes intervijas. Rīga, 1993. | |
| Periodika un citi informācijas avoti | |
| 1. Ilustrētā pasaules vēsture 2. Histoire Sociale = Social History 3. Historian (Online ISSN: 15 40-6563) 4. Historical Journal (Cambridge Journals Online 1958 to present) 5. Historical Methods (Academic Search Complete 1990 to present MasterFILE Premier 1990 to present) 6. Historical Research (Academic Search Complete 1998 to present (Embargo: 1 year)  7. History and Philosophy of Logic (Academic Search Complete 1999 to present (Embargo: 1 year) 8. History and theory (Academic Search Complete 1975 to present) 9. History in Focus (EBSCO Open Access Journals 2001 - 2008) | |
| Piezīmes | |
| Kurss iekļauts doktora studiju programmas "Vēsture un arheoloģija" B2 daļā. | |