**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Arheoloģijas vēsture: no jauno laiku antikvārisma pieejas līdz mūsdienu nedestruktīvajām izpētes metodēm |
| Studiju kursa kods (DUIS) |  |
| Zinātnes nozare | **Vēsture** |
| Kursa līmenis |  |
| Kredītpunkti | 6 |
| ECTS kredītpunkti | 9 |
| Kopējais kontaktstundu skaits | 96 |
| Lekciju stundu skaits | 20 |
| Semināru stundu skaits | 76 |
| Praktisko darbu stundu skaits |  |
| Laboratorijas darbu stundu skaits | 0 |
| Studējošā patstāvīgā darba stundu skaits | 144 |
|  | |
| Kursa autors(-i) | |
| Dr.hist., asoc.prof. Andris Šnē | |
| Kursa docētājs(-i) | |
| Dr.hist., asoc.prof. Andris Šnē | |
| Priekšzināšanas | |
| Kursam priekšzināšanas nav nepieciešamas | |
| Studiju kursa anotācija | |
| Studiju kursa mērķis – nodrošināt iespējas doktorantiem izzināt arheoloģijas vēsturi kopš tās spekulatīvās fāzes un antikvārisma tradīcijas jauno laiku Eiropā un Amerikā līdz pat mūsdienu daudzveidīgajām pieejām arheoloģiskā materiāla pētniecībā un arheoloģiskā mantojuma pārvaldībā.  Kursa uzdevumi:  - aplūkot arheoloģiskās izpētes metožu attīstību, raksturot arheoloģisko interpretāciju veidošanos un to nozīme dažādu arheoloģisko tēmu risināšanā, kā arī analizēt un salīdzināt atšķirīgās arheoloģiskās izpētes tradīcijas dažādos pasaules reģionos, tostarp Baltijā un Latvijā. Kurss tiek docēts latviešu un angļu valodā.  Kursa aprakstā piedāvātie obligātie informācijas avoti studiju procesā izmantojami fragmentāri pēc docētāja norādījuma. | |
| Studiju kursa kalendārais plāns | |
| Lekcijas 20 st., semināri 76 st., patstāvīgais darbs 144 st.  1. Arheoloģijas pirmsākumi jaunajos laikos: antikvārisma tradīcija (17.-19. gs.). L4, S10 2. Arheoloģijas zinātnes veidošanās 19. gs. otrajā pusē: evolūcijas teorija un lauku pētījumu metodoloģijas attīstība. L4, S16 3. Arheoloģijas attīstība 20. gs. pirmajā pusē: kultūrvēsturiskā un marksistiskā arheoloģija. L4, S16 4. Arheoloģijas attīstība 20. gs. otrajā pusē: daudzveidīgās pieejas materiālās kultūras pētniecībai. L4, S16 5. Arheoloģija mūsdienu pasaulē: jaunas metodes, jauni darbības virzieni, jauni izaicinājumi. L4, S18 L-lekcija, S-seminārs | |
| Studiju rezultāti | |
| |  | | --- | | ZINĀŠANAS | | 1. Pārzina arheoloģijas kā vēstures nozares veidošanas un attīstību, 2. Izprot arheoloģiskās pētniecības metodes un to attīstību, 3. Raksturo arheoloģiskos pētniecības virzienus, | | PRASMES | | 4. Kritiski analizē nozares zinātnisko literatūru, 5. Salīdzina un izvērtē dažādu historiogrāfisko tradīciju pieejas un atziņas, 6. Identificē un izvērtē dažādu faktoru ietekmi arheoloģisko interpretāciju tapšanā un izmantošanā, | | KOMPETENCE | | 7. Izprot un pielieto arheoloģijas vēstures zināšanas un arheoloģijas metodes nozares mūsdienu aktuālo jautājumu analīzē un risināšanā. | | |
| Studējošo patstāvīgo darbu organizācijas un uzdevumu raksturojums | |
| 1. Studējošo patstāvīga iepazīšanās ar kursa tematikai atbilstošu zinātnisko literatūru, tās kritiskas analīzes veikšana. 2. Vēstures un arheoloģijas pētniecības metožu pielietošana, izstrādājot referātus. 3. Pilnveidot argumentācijas un radošuma prasmes un diskusiju kultūru, piedaloties semināru diskusijās un veicot referātu prezentācijas. | |
| Prasības kredītpunktu iegūšanai | |
| Starppārbaudījums: 1. Aktīva līdzdalība semināros (20%). 2. seminārā nolasīts referāts par arheoloģijas pētniecisko metožu vēsturisko attīstību (40%). Noslēguma pārbaudījums 3. ieskaite - seminārā nolasīts un pēc tam rakstiski iesniegts referāts par kādu no ievērojamākajiem 19.-20. gs. arheologiem un viņu darbību (40%).  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  | | --- | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | | 1. | 2. | 3. | 4. | 5. | 6. | 7. | | 1. starppārbaudījums | + | + | + | + | + | + | + | | 2. starppārbaudījums |  | + | + |  |  | + | + | | 3, noslēguma  pārbaudījums |  |  |  | + | + | + | + | | |
| Kursa saturs | |
| 1. Arheoloģijas pirmsākumi jaunajos laikos: antikvārisma tradīcija (17.-19. gs.). L4, S10 Arheoloģijas aizmetņi renesanses laikmeta Eiropā. Antikvārisma tradīcijas veidošanās jauno laiku Eiropā. Kultūras mantojuma idejas attīstība jaunajos laikos. Antikvārisms Anglijā, vācu zemēs un Zviedrijā. Arheoloģiskās lauka pētniecības veidošanās un pirmie arheoloģiskie izrakumi Rietumeiropā un Amerikā 18.-19. gs. Aizvēstures jēdziena veidošanās 19. gs. Semināri: diskusijas par antikvārisma nozīmi arheoloģiskajā pētniecībā un kultūras mantojuma jomā dažādos reģionos.  2. Arheoloģijas zinātnes veidošanās 19. gs. otrajā pusē: evolūcijas teorija un lauku pētījumu metodoloģijas attīstība. L4, S16 Arheoloģiskās pētniecības sasniegumi 19. gs. otrajā pusē. Seno civilizāciju atklājumi Āzijā, Āfrikā un Amerikā. Arheoloģijas veidošanās Krievijas impērijā un tās Eiropas daļas provincēs. Evolūcijas teorijas ietekme uz arheoloģiju. Arheoloģija un etnogrāfija: priekšstati par cilvēces kultūru daudzveidību. Pozitīvisma pieeja arheoloģijā. Arheoloģiskā mantojuma pārvaldības izpratne 19. gs. otrajā pusē. Semināri: studentu sagatavotie referāti.  3. Arheoloģijas attīstība 20. gs. pirmajā pusē: kultūrvēsturiskā un marksistiskā arheoloģija. L4, S16 Arheoloģiskās kultūras jēdziens un kultūrvēsturiskās arheoloģijas attīstība 19. gs. beigās un 20. gs. pirmajā pusē. Arheoloģiskie lauka pētījumi 20. gs pirmajā pusē. Etniskums un arheoloģija. Arheoloģija, politika un nacionālisms 19. un 20. gs. pirmajā pusē. Marksistiskās arheoloģijas teorētiskās un metodoloģiskās nostādnes. Arheoloģiskā pētniecība un materiālās kultūras interpretācijas PSRS. Semināri: studentu sagatavotie referāti.  4. Arheoloģijas attīstība 20. gs. otrajā pusē: daudzveidīgās pieejas materiālās kultūras pētniecībai. L4, S16 Funkcionālā arheoloģija un ekoloģiskās pieejas arheoloģijā 20. gs. vidū. Procesuāla jeb Jaunā arheoloģija ASV un Rietumeiropā 20. gs. 60.-90. gados. Absolūtās hronoloģijas ienākšana arheoloģijā. Postprocesuālās arheoloģijas: strukturālisma, interpretatīvā u.c. pieejas. Nozīmīgākie pētniecības virzieni 20. gs. otrās puses arheoloģijā. Arheoloģijas izpratnes atšķirības dažādos pasaules reģionos. Arheoloģiskā mantojuma pārvaldības jautājumi. Semināri: studentu sagatavotie referāti.  5. Arheoloģija mūsdienu pasaulē: jaunas metodes, jauni darbības virzieni, jauni izaicinājumi. L4, S18 Arheoloģiskās lauka pētījuma metodes 20. gs. beigās un 21. gs. sākumā. Arheoloģija un dabaszinātnes. Mūsdienu arheoloģiskās pētniecības nozīmīgākie virzieni un aktuālā tematika. Kultūras mantojuma faktors arheoloģijā. Arheoloģija un sabiedrība. Politiskās ietekmes arheoloģiskajās interpretācijās 21. gs. sākumā. Semināri: diskusijas par mūsdienu arheoloģijas pētniecības iezīmēm un svarīgākajām tēmām. | |
| Obligāti izmantojamie informācijas avoti | |
| 1. Bentley R. A., Maschner H. D. G., Chippindale C., eds. Handbook of Archaeological Theories. Lanham, 2008. 2. Kok M., van Londen H., Marciniak A., eds. E-learning Archaeology: the Heritage Handbook. Amsterdam, 2012. 3. Murray T., ed. Encyclopedia of archaeology: history and discoveries. Vol. 1-3. Santa Barbara, 2001. 4. Swenson A. The Rise of Heritage: preserving the past in France, Germany and England, 1789-1914. Cambridge, 2015. 5. Trigger B. G. A History of Archaeological Thought. 2nd ed. Cambridge, 2006. | |
| Papildus informācijas avoti | |
| 1. Eriksen A. From antiquities to heritage: transformations of cultural memory. New York, 2014. 2. Kļaviņa R., red. Arheologs, Dr. phil. Dr. hist. profesors Francis Aleksandrs Balodis (1882-1947): biobibliogrāfija. Rīga, 2007. 3. Kohl P. L. and Fawcett C., eds. Nationalism, politics, and the practice of archaeology. Cambridge, New York, 1995. 4. Mugurēvičs Ē. Mana dzīve - no ganuzēna līdz akadēmiķim: vēsturnieka liecības par savu darbu, laikabiedriem un radiniekiem. Rīga, 2013. 5. Murray T. Milestones in archaeology: a chronological encyclopedia. Santa Barbara, 2007. 6. Šnē A. Sabiedrība un vara: sociālās attiecības Austrumlatvijā aizvēstures beigās. Rīga, 2002. 7. Šnē A., sast. Latvijas Universitātes profesoram arheologam un eģiptologam Francim Balodim - 135: piemiņas lasījumu materiālu krājums. Rīga, 2017. 8. Zirne S., sast. Cauri gadsimtiem: rakstu krājums, veltīts Valdemāram Ģinteram (1899-1979). Rīga, 2000. 9. Клейн Л.С. История российской археологии: учения, школы и личности. T. 1-2. Санкт-Петербург, 2014. | |
| Periodika un citi informācijas avoti | |
| 1. Antiquity (https://antiquity.ac.uk/) 2. Archaeologia Baltica (http://briai.ku.lt/en/publications/archaeologia-baltica) 3. Arheoloģija un etnogrāfija (https://dspace.lu.lv/dspace/handle/7/37241) 4. Estonian Journal of Archaeology (http://www.kirj.ee/archaeology/) 5. European Journal of Archaeology (https://www.tandfonline.com/loi/yeja20) 6. Internet Archaeology (https://intarch.ac.uk/) 7. Journal of Archaeological Method and Theory (https://link.springer.com/journal/10816) | |
| Piezīmes | |
| Kurss iekļauts doktora studiju programmas "Vēsture un arheoloģija" B2 daļā. | |