**Studējošo prakses organizācijas apraksts**

Akadēmiskā bakalaura studiju programma

„Vēsture”

(programmas kods 43228, D02D4)

Akadēmiskās bakalaura studiju programmas „Vēsture“ studējošo Novadpētniecības praksi Daugavpils Universitātē (turpmāk DU) organizē saskaņā ar Ministru kabineta 2014. gada 13. augusta noteikumiem Nr. 240 „Noteikumi par valsts akadēmiskās izglītības standartu”, Nolikumu par studijām DU un citiem normatīvajiem dokumentiem.

Novadpētniecības prakse (turpmāk prakse) ir Akadēmiskās bakalaura studiju programmas „Vēsture“ studējošo teoriju un praksi integrējoša studiju procesa svarīga un obligāta sastāvdaļa.

1. **Prakses mērķis.**

Pamatojoties uz vēsturiskās novadpētniecības darba metožu pielietošanu praksē, sekmēt kvalificēta un radoša vēstures pētnieka sagatavošanu.

1. **Prakses uzdevumi.**
   1. Iegūt prasmes plānot, organizēt, izvērtēt vēsturnieka (novadpētnieka) darba procesu.
   2. Iegūt priekšstatu par muzeja darba specifiku, problēmām šo iestāžu darbā un to risināšanas iespējām konkrētā situācijā.
   3. Praksē aprobēt studiju laikā iegūtās teorētiskās zināšanas, prasmes un iemaņas.
2. **Prakses norise.**
   1. **Prakses vieta:**  Latvijas muzeji
   2. **Prakses ilgums:** viena nedēļa (1 KP)
   3. **Prakses saturs:** prakses laikā studenti iepazīstas ar prakses vietu, tās darbības principiem, specifiku, dokumentāciju. Izmantojot iegūtās teorētiskās un speciālās praktiskās zināšanas, veic uzticētos uzdevumus. Analīzi un prakses laikā veikto darbu prezentē un aizstāv prakses noslēguma konferencē.
3. **Studentam izvirzītās prasības.**
   1. Iepazīties ar muzeja struktūrvienībām, dokumentāciju.
   2. Vērot muzeja darbības principus un mehānismu.
   3. Praktizēties muzeja līdzstrādnieka darbā.
   4. Sadarboties ar prakses vadītāju augstskolā un konsultantu muzejā, lai veicinātu prakses procesa pilnveidošanu.
   5. Veikt prakses pašanalīzi un sagatavot prakses dokumentāciju pēc Vēstures katedrā apstiprināta parauga.
   6. Piedalīties prakses noslēguma konferencē.
4. **Prakses vērtējums.**
   1. Vērtēšanas virzieni:
      1. Novadpētnieka prasmes un iemaņas.
      2. Attieksme pret prakses laikā veicamajiem uzdevumiem.
      3. Iniciatīva prakses laikā.
      4. Prakses dokumentācija.
   2. **Vērtējumu veido:** 
      1. Studenta pašnovērtējums.
      2. Konsultanta (muzeja darbinieka) rakstiska atsauksme.
      3. Prakses vadītāja priekšlikumi.
      4. pēc visu prasību izpildes praktikants saņem pozitīvo vērtējumu – diferencētu ieskaiti 10 ballu sistēmā un 1 KP apjomā.
5. **Prakses organizēšana**
   1. Mēnesi pirms prakses Vēstures katedras docētājs – atbildīgais par praksi apzina un iesniedz HF dekanātā sarakstu ar prakses norises vietām un studentu sarakstu, kuriem ir atļauts iziet praksi, norādot prakses vietu.
   2. Dekanāts sagatavo rīkojuma projektu par studentu nosūtīšanu praksē.
   3. Atbildīgais par praksi iesniedz dekanātā prakses ievadkonferences un noslēguma konferences datumus.
   4. Atbildīgais par praksi sagatavo līgumu ar konkrētajām prakses vietas organizācijām par to, ka studenti tiek pieņemti praksē, un nodod apstiprināšanai DU rektoram.
6. **Docētāja slodzes uzskaite.**

DU docētājam – prakses vadītājam darba slodzi nosaka pēc šādiem kritērijiem:

|  |  |
| --- | --- |
| Ievadkonference | 2 stundas studiju programmā uz kursu |
| Studenta darba uzraudzība, apmeklēšana, prakses dokumentācijas pārbaude | 0,5 stundas vienam studentam |
| Prakses noslēguma konference | 2 stundas studiju programmā uz kursu |