**Studējošo prakses organizācijas apraksts**

Akadēmiskā bakalaura studiju programma

„Vēsture”

(programmas kods 43228, D02D4)

Akadēmiskās bakalaura studiju programmas (turpmāk ABSP) „Vēsture“ studējošo Mutvārdu vēstures praksi Daugavpils Universitātē (turpmāk DU) organizē saskaņā ar Ministru kabineta 2014. gada 13. augusta noteikumiem Nr. 240 „Noteikumi par valsts akadēmiskās izglītības standartu”, Nolikumu par studijām DU un citiem normatīvajiem dokumentiem.

Mutvārdu vēstures prakse (turpmāk prakse) ir ABSP „Vēsture“ studējošo teoriju un praksi integrējoša studiju procesa svarīga un obligāta sastāvdaļa.

1. **Prakses mērķis.**

Vēstures pētnieku sagatavošanas pilnveide, attīstot studējošo zinātniski pētnieciskā darba prasmjes mutvārdu vēstures metodoloģijā.

1. **Prakses uzdevumi.**
   1. sekmēt teorētisko zināšanu vēstures metodoloģijas pamatos un konkrēti – mutvārdu vēsturē – patstāvīgu izmantošanu.
   2. attīstīt prasmi veidot mutvārdu vēstures avotu:
      1. organizēt interviju;
      2. noformēt dokumentāciju;
      3. vadīt, fiksēt un transkribēt interviju;
      4. sagatavot interviju iekļaušanai kolekcijā;
   3. bagātināt priekšstatus par vēsturi, sekmēt interesi par novadu pagātni.
2. **Prakses norise.**
   1. **Prakses vieta:** Austrumlatvijas reģions (Latgale/Sēlija)
   2. **Prakses ilgums:** viena nedēļa (1 KP)
   3. **Prakses saturs:** Pirms prakses sākuma studenti atrod potenciālo teicēju, sarunā un organizē interviju. Prakses laikā, izmantojot iegūtās teorētiskās zināšanas un intervēšanas/transkribēšanas primārās iemaņas, veic prakses uzdevumus. Paveikto darbu prezentē un aizstāv prakses noslēguma konferencē.
3. **Studentam izvirzītās prasības.**
   1. atrast teicēju, kurš/-a piekrīt dalīties atmiņās, un organizēt interviju;
   2. novadīt un ierakstīt interviju (ne mazāk par 60 min.), noformēt dokumentāciju, transkribēt pilnu ierakstīto interviju;
   3. transkribēt interviju no MVC krājuma (ne mazāk par 60 min.);
   4. iesniegt prakses materiālus un rakstisko pārskatu par praksi DU Vēstures katedrā līdz prakses noslēguma konferencei;
   5. piedalīties prakses noslēguma konferencē.
4. **Prakses vērtējums.**
   1. Vērtēšanas kritēriji:
      1. intervēšanas, transkribēšanas un arhivēšanas prasmes un iemaņas;
      2. attieksme pret prakses laikā veicamajiem uzdevumiem;
      3. prakses dokumentācija.
   2. **Vērtējumu veido:** 
      1. studenta pašnovērtējums;
      2. prakses vadītāja priekšlikumi;
      3. pēc visu prasību izpildes praktikants saņem pozitīvo vērtējumu – diferencētu ieskaiti 10 ballu sistēmā un 1 KP apjomā.
5. **Prakses organizēšana**
   1. Pirms prakses docētājs, kurš vada praksi, iesniedz HF dekanātā sarakstu ar prakses norises vietām un studentu sarakstu, norādot konkrēto prakses vietu.
   2. Dekanāts sagatavo rīkojuma projektu par studentu nosūtīšanu praksē.
   3. Atbildīgais par praksi studiju gada sākumā iesniedz dekanātā prakses ievadkonferences un noslēguma konferences datumus.
6. **Docētāja slodzes uzskaite.**

DU docētājam – prakses vadītājam darba slodzi nosaka pēc šādiem kritērijiem:

|  |  |
| --- | --- |
| Ievadkonference | 2 stundas studiju programmā uz kursu |
| Mutvārdu vēstures prakse ekspedīcijas formā | nedēļas prakse (5 dienas); 8 stundas dienā prakses vadītājam |
| Studentu individuālās prakses materiālu analīze | 2 stundas par vienu studentu docētājam, kurš vada praksi |
| Prakses noslēguma konference | 2 stundas studiju programmā uz kursu |