**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Vēstures teorija un historiogrāfija Latvijā un Rietumvalstīs: saiknes, mijiedarbības un ietekmes |
| Studiju kursa kods (DUIS) |  |
| Zinātnes nozare | **Vēsture** |
| Kursa līmenis |  |
| Kredītpunkti | 6 |
| ECTS kredītpunkti | 9 |
| Kopējais kontaktstundu skaits | 32 |
| Lekciju stundu skaits | 14 |
| Semināru stundu skaits | 18 |
| Praktisko darbu stundu skaits |  |
| Laboratorijas darbu stundu skaits | 0 |
| Studējošā patstāvīgā darba stundu skaits | 208 |
|  | |
| Kursa autors(-i) | |
| Dr.hist., asoc.prof. Lilita Zemīte Dr.hist., asoc.prof. Andris Šnē Dr.hist., asoc.prof. Jānis Taurēns | |
| Kursa docētājs(-i) | |
| Dr.hist., asoc.prof. Lilita Zemīte, Dr.hist., asoc.prof. Andris Šnē, Dr.hist., asoc.prof. Jānis Taurēns | |
| Priekšzināšanas | |
| Kursam priekšzināšanas nav nepieciešamas | |
| Studiju kursa anotācija | |
| Studiju kursa mērķis – veicināt doktora programmas studentu izpratni par Latvijas vēstures zinātnes attīstības perspektīvām un integrāciju Rietumvalstu historiogrāfijā, akcentējot kopīgo un atšķirīgo dažādos vēstures pētnieciskajos virzienos.  Kursa uzdevumi:  - iepazīstināt ar Rietumu vēstures zinātnes teorijām, jaunākajiem historiogrāfijas sasniegumiem un veicināt tajās pielietoto teoriju, jēdzienu, koncepciju un metožu izmantošanu promocijas darba izstrādē; iepazīstot, adaptējot un analītiski izvērtējot jaunākās Rietumu vēstures teorijas un historiogrāfijas sasniegumus. Studenti apzinās un izpētīs viņu promocijas darbā nepieciešamos vēstures teorijas aspektus un attiecīgo Rietumu historiogrāfijas tradīcijā tapušo zinātnisko literatūru. Kurss tiek docēts latviešu un angļu valodās.  Kursa aprakstā piedāvātie obligātie informācijas avoti studiju procesā izmantojami fragmentāri pēc docētāja norādījuma. | |
| Studiju kursa kalendārais plāns | |
| Lekcijas 14 st., semināri 18 st., patstāvīgais darbs 208 st.  1. Ievads kursa problemātikā. L2. 2. Rietumu vēstures teorija un historiogrāfija: nozīme Latvijas arheoloģijas un aizvēstures un viduslaiku vēstures pētniecībā. L4 3. Vēstures pētniecības attīstība Rietumeiropā un ASV 19. un 20. gadsimtā. L4 4. Rietumu vēstures teorija un historiogrāfija: ietekme uz 20. gadsimta Latvijas vēstures pētniecību. L4 5. Semināri: doktorantu referāti atbilstoši individuālajām zinātnisko pētījumu tēmām. S18 . L- lekcijas, S-seminārs | |
| Studiju rezultāti | |
| |  | | --- | | ZINĀŠANAS | | 1.Atpazīst un raksturo Rietumu vēstures teorijas ietekmes elementus Latvijas vēstures zinātnē; 2. Pārzina modernās Rietumu historiogrāfijas ietekmi Latvijas vēstures zinātnē; 3. Raksturo Latvijas vēstures zinātnes aktuālās pētniecības tendences; | | PRASMES | | 4. Analizē mūsdienu Rietumu vēstures zinātnes teoriju pamatnostādnes Latvijas vēstures zinātnes kontekstā; 5. Analizē galvenās Rietumu historiogrāfijas mūsdienu attīstības tendences Latvijas vēstures zinātnes kontekstā; 6. Salīdzina un kritiski izvērtē Latvijas mūsdienu historiogrāfijas attīstības posmus un pētniecības problēmas; | | KOMPETENCE | | 7. Argumentēti raksturo mūsdienu Rietumu historiogrāfijas tendenču nozīmi promocijas darbam atbilstošajā vēstures apakšnozarē . 8. Argumentēti izskaidro mūsdienu Rietumu vēstures zinātnes nostādņu nozīmi sava promocijas darba kontekstā. 9. Pielieto atbilstošas jaunākās Rietumu historiogrāfijas tendences promocijas darba izstrādē. | | |
| Studējošo patstāvīgo darbu organizācijas un uzdevumu raksturojums | |
| 1. Studēt studiju kursa zinātnisko literatūru; 2. Gatavoties semināru nodarbībām, piedalīties referātu apspriešanā; 3. Sagatavot un prezentēt referātu. | |
| Prasības kredītpunktu iegūšanai | |
| Starppārbaudījums: 1. Aktīva dalība diskusijās doktorantūras semināros - 50% Noslēguma pārbaudījums: 2. Ieskaite - Referāta prezentācija doktorantūras seminārā - 50%  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetences atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti \* | | | | | | | | | | 1. | 2. | 3. | 4. | 5. | 6. | 7. | 8. | 9. | | 1.Starppārbaudījums: dalība semināros | + | + | + | + | + | + | + | + | + | | 2. Noslēguma pārbaudījums: referāts seminārā | + | + | + | + | + | + | + | + | + | | |
| Kursa saturs | |
| 1. tēma. Ievads kursa problemātikā (Lekcija, 2 stundas) Ievads kursa problemātikā un struktūrā. Historiogrāfija un vēstures teorija: jēdzieniskās un terminoloģiskās atšķirības. Latvijas historiogrāfijas un vēstures teorijas attīstības raksturojums mūsdienu historiogrāfijas daudzveidīgo tradīciju kontekstā. 2. tēma. Rietumu vēstures teorija un historiogrāfija: nozīme Latvijas arheoloģijas un aizvēstures un viduslaiku vēstures pētniecībā (Lekcija, 4 stundas). Rietumu arheoloģijas un aizvēstures pētniecības attīstība 20. gadsimtā. Kultūrvēsturiskā, funkcionālā, procesuālā un postprocesuālās arheoloģijas, to ietekme uz Latvijas arheoloģijas un aizvēstures pētījumiem (gan Latvijā, gan latviešu trimdā). Rietumu vēstures teorijas un to ietekme 20. gadsimta Latvijas medievistikā. Marksisma un nacionālisma loma Latvijas aizvēstures un viduslaiku vēstures pētījumos 20. un 21. gadsimtā. Identitātes, kultūras mantojuma, sabiedrības un vēstures zinātnes mijiedarbība. 3. tēma. Vēstures pētniecības attīstība Rietumeiropā un ASV 19. un 20. gadsimtā. Lekcijas, 4 stundas Konservatīvisma, liberālisma, neoliberālisma, marksisma un nacionālisma ideju ietekme vēstures zinātnē. Vēsture un politika vēsturē. Rietumu moderno laiku vēstures historiogrāfija: lūzuma punkti vēstures interpretācijā. To ietekme Latvijas vēsturnieku darbos. 4. tēma. Rietumu vēstures teorija un historiogrāfija: ietekme uz 20. gadsimta Latvijas vēstures pētniecību Lekcijas, 4 stundas. Vēstures teorijas elementu izmantošana 20. gadsimta vēstures izpētē. Latviešu trimdas vēsturnieku darbi un to ietekme uz mūsdienu latviešu historiogrāfiju. Rietumu historiogrāfijas ietekme uz Latvijas starpkaru perioda ārpolitikas pētījumiem un Latvijas politiskās sistēmas izpēti. Rietumu vēstures zinātne un sociālās vēstures izpētes tendences Latvijā. 5. Semināri: doktorantu referāti atbilstoši individuālajām zinātnisko pētījumu tēmām. Semināri, 18 stundas. | |
| Obligāti izmantojamie informācijas avoti | |
| 1. Feldmanis Inesis, Taurēns Jānis. (sast) Latvijas vēsture krustcelēs un jaunu pieeju meklējumos: Latvijas vēsturnieku I kongresa materiāli. Rīga: LU Akadēmiskais apgāds, 2014. 2. Misāns, Ilgvars. Klio Latvijā: raksti par historiogrāfijas problēmām. Rīga: LU Akadēmiskais apgāds, 2012. 3. Šnē, Andris Sabiedrība un vara: sociālās attiecības Austrumlatvijā aizvēstures beigās. Rīga: Intelekts, 2002. 4. Zemīte, Lilita. Rietumu pasaule modernajos laikos: vēstures problēmas. Ķekava: 2019. 239 lpp. | |
| Papildus informācijas avoti | |
| 1. Bentley R. A., Maschner H. D. G., Chippindale C., eds. Handbook of archaeological theories. Lanham: AltaMira Press, 2008. 2. Berger S. The past as history: national identity and historical consciousness in modern Europe. Houndmills: Palgrave Macmillan, 2015. 3. Duara P. et al, eds. A companion to global historical thought. Chichester: Wiley Blackwell, 2014. 4. Harris O. J.T., Cipolla C. N., eds. Archaeological theory in the new millennium: introducing current perspectives. London, New York: Routledge, 2017. 5. Hodder I., ed. Archaeological theory today. Cambridge: Polity Press, 2001.11. 6. Tamm M., Burke P., eds. Debating new approaches to history. London, New York: Bloomsbury Academic, 2019. 7.Tucker A., ed. A companion to philosophy of history and historiography. Malden, Oxford: Blackwell, 2011. | |
| Periodika un citi informācijas avoti | |
| 1. European Journal of Archaeology. 2. History and Theory. 3. Interarchaeologia 4. Journal of Archaeological Theory. 5. Latvijas Universitātes Žurnāls. Vēsture. 6. Past and Present. 7. Social Archaeology. 8. Speculum. | |
| Piezīmes | |
| Kurss iekļauts doktora studiju programmas "Vēsture un arheoloģija" B2 daļā. | |